pythainlp/thai-wiki-dataset-v4 huggingface dataset:
หม่อมเจ้านิทัศนาธร จิรประวัติ

พันเอก หม่อมเจ้านิทัศนาธร จิรประวัติ (9 มกราคม พ.ศ. 2449 - 3 มีนาคม พ.ศ. 2506) เป็นพระโอรสใน พลเอก พระเจ้าบรมวงศ์เธอ กรมหลวงนครไชยศรีสุรเดช กับหม่อมเจ้าสุมนมาลย์ จิรประวัติ
พระประวัติ.
หม่อมเจ้านิทัศนาธร จิรประวัติ มีพระนามลำลองว่า ท่านชายบู้ประสูติเมื่อวันที่ 9 มกราคม พ.ศ. 2449 เป็นพระโอรสในพระเจ้าบรมวงศ์เธอ กรมหลวงนครไชยศรีสุรเดช กับหม่อมเจ้าสุมนมาลย์ จิรประวัติ (ราชสกุลเดิม โสณกุล) มีโสทรอนุชา 1 องค์ คือ
มีเชษฐาและเชษฐภคินีต่างพระมารดา 4 องค์ ได้แก่
เมื่อหม่อมเจ้านิทัศนาธร เจริญชันษาขึ้น พระบิดาและพระมารดาได้ส่งไปทรงศึกษาที่ประเทศอังกฤษ เมื่อชันษาได้ 8 ปี ได้รับมรดกจากพระบิดา คือ "เกาะกระดาด" ซึ่งตั้งอยู่ทางทิศตะวันออกเฉียงเหนือของเกาะหมาก เมื่อหม่อมเจ้านิทัศนาธรทรงสำเร็จการศึกษาและเสด็จกลับมาทรงรับราชการ ไม่มีเวลาดูแล ประกอบกับเกาะอยู่ห่างไกลจากกรุงเทพมหานคร เสด็จไปมาไม่สะดวกและมีไข้มาลาเรียชุกชุม จึงทรงขายให้เอกชนไปในราคา 6,000 บาท
หม่อมเจ้านิทัศนาธร ทรงเข้ารับราชการเป็นทหารในกองทัพบก ในรัชสมัยพระบาทสมเด็จพระปกเกล้าเจ้าอยู่หัว ดำรงตำแหน่งผู้บังคับกองร้อยรถรบ และในขณะมีพระยศเป็น พันโท ได้ดำรงตำแหน่งเป็นข้าราชการประจำสำนักงานผู้ช่วยทูตฝ่ายทหารประจำสถานเอกอัครราชทูตไทย ณ กรุงวอชิงตัน ดี.ซี.และเมืองออตตาวา และได้รับพระราชทานยศทหาร เป็น พันเอก เมื่อวันที่ 28 กุมภาพันธ์ พ.ศ. 2494
พันเอก หม่อมเจ้านิทัศนาธร จิรประวัติ สิ้นชีพตักษัยเมื่อวันที่ 3 มีนาคม พ.ศ. 2506 สิริชันษา 57 ปี
เสกสมรส.
หม่อมเจ้านิทัศนาธร จิรประวัติ เสกสมรสกับหม่อมอนุวงศ์ จิรประวัติ ณ อยุธยา (ราชสกุลเดิม กุญชร ณ อยุธยา) มีโอรส 1 คน คือ
เดอะสตริปมิกซ์

เดอะสตริปมิกซ์  เป็นอัลบั้มรวบรวมเพลงคลาสสิกของนักร้องชาวอเมริกัน และอดีตสมาชิกวงเดอะแจ็กสันไฟฟ์ ไมเคิล แจ็กสัน เพลงที่โดดเด่นในอัลบั้มส่วนใหญ่จะเป็นเพลงจากอาชีพแจ็คสันในฐานะที่เป็นสมาชิกคนหนึ่งของแจ็กสันไฟฟ์ ในช่วงยุค 1960 ถึง 1980
หลังจากความนิยมของแจ็คสันหลังจากการเสียชีวิตในมิถุนายน ค.ศ. 2009 ก็ได้รับการยืนยันในวันที่ 7 กรกฎาคม ชื่อว่า "เดอะสตริปมิกซ์" ถูกออกจำหน่าย มีเพลงมิกซ์ชื่อ "I'll Be There (Minus Mix)" ได้รับการจำหน่ายใน iTunes เพื่อโปรโมตอัลบั้มในวันที่ 9 มิถุนายน ค.ศ. 2009 ก่อนที่แจ็คสันจะเสียชีวิต
เดอะดีฟินิทีฟคอลเลกชัน (อัลบั้มไมเคิล แจ็กสัน)

เดอะดีฟินิทีฟคอลเลกชัน  เป็นอัลบั้มรวบรวมโดย ไมเคิล แจ็กสัน ออกจำหน่ายเมื่อวันที่ 25 สิงหาคม ค.ศ. 2009 เป็นอัลบั้มที่สามที่ออกจำหน่ายนับตั้งแต่ไมเคิล แจ็กสันเสียชีวิต
ดิเอสเซนเชียลไมเคิลแจ็กสัน

ดิเอสเซนเชียลไมเคิลแจ็กสัน  เป็นอัลบั้มรวบรวมเพลงฮิตตลอดกาลโดย นักร้องชาวอเมริกัน ไมเคิล แจ็กสัน ออกจำหน่ายเมื่อวันที่ 19 กรกฎาคม ค.ศ. 2005 โดย Epic และ Legacy ประกอบไปด้วย 2 แผ่น พร้อมกับ 8 เพลงฮิตของ ไมเคิล แจ็กสัน
ชาร์ต.
<templatestyles src="Col-begin/styles.css"/>
หม่อมสุ่น คัคณางค์ ณ อยุธยา

หม่อมสุ่น คัคณางค์ ณ อยุธยา (13 สิงหาคม พ.ศ. 2402 – 18 พฤษภาคม พ.ศ. 2492) เป็นหม่อมในพระเจ้าบรมวงศ์เธอ กรมหลวงพิชิตปรีชากร และเป็นพระอัยยิกาฝ่ายพระราชชนนีในสมเด็จพระนางเจ้ารำไพพรรณี พระบรมราชินี
ประวัติ.
หม่อมสุ่น เกิดเมื่อวันที่ 13 สิงหาคม พ.ศ. 2402 ที่ตำบลสะพานหัน จังหวัดพระนคร เป็นธิดาของกิม พ่อค้าผ้าลายและผ้าแพร กับมารดาชื่อเต่า หม่อมสุ่นเป็นสตรีผู้ประกอบด้วยรูปสมบัติ กล่าวกันว่าเมื่อยังสาวท่านเป็นสตรีผู้งดงาม ด้วยมีผิวขาวดั่งงาช้าง ดวงหน้าก็งามดั่งรูปปั้น มีลูกหลานของท่านชื่นชมความงามของสมเด็จพระนางเจ้ารำไพพรรณี พระบรมราชินี ซึ่งเป็นทายาทของหม่อมสุ่น กระนั้นสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ ก็ทรงเห็นด้วยแล้วตรัสว่า "ถึงอย่างนั้น ยังไม่ถึงหญิงอาภาฯ และหญิงอาภาฯ ก็ยังไม่ถึงหม่อมสุ่น" และถาวร สิกขโกศล นักเขียนอิสระ ได้ยกย่องให้พระเจ้าวรวงศ์เธอ พระองค์เจ้าอาภาพรรณี พระชนนีของสมเด็จพระนางเจ้ารำไพพรรณี พระบรมราชินี ให้เป็นหนึ่งในสี่ยอดพธูของประวัติศาสตร์ไทย
หม่อมสุ่นถวายตัวเป็นนางห้ามในพระเจ้าบรมวงศ์เธอ กรมหลวงพิชิตปรีชากร เมื่อ พ.ศ. 2416 ขณะมีอายุได้ 14 ปี ทั้งสองมีพระโอรส-ธิดาด้วยกัน 5 องค์ คือ
หลังถวายตัวเข้าเป็นนางห้ามแล้ว ก็ได้ปรนนิบัติรับใช้สามีเป็นอย่างดี อีกทั้งยังตามเสด็จกรมหลวงพิชิตปรีชากรไปปฏิบัติราชการในมณฑลพายัพและมณฑลอีสานด้วยความยากลำบาก และใน พ.ศ. 2436 อันเป็นช่วงเวลาที่สยามมีปัญหากระทบกระทั่งกับฝรั่งเศส หม่อมสุ่นทำหน้าที่จัดเตรียมเสบียงและยาส่งให้ทหาร
ครั้นพระเจ้าบรมวงศ์เธอ กรมหลวงพิชิตปรีชากรสิ้นพระชนม์ลงใน พ.ศ. 2453 ไม่กี่เดือนถัดมาหม่อมเจ้าปรีดียากร บุตรชายเพียงคนเดียวก็สิ้นชีพิตักษัย หม่อมสุ่นสงสารหลานสาวทั้งสองคนที่กำพร้าพระบิดาตั้งแต่ยังเยาว์ จึงรับอุปการะท่านผู้หญิงรสลิน คัคณางค์ และหม่อมราชวงศ์รสมาลี เกษมสันต์ อย่างใกล้ชิด
ในช่วงบั้นปลาย หม่อมสุ่นป่วยด้วยโรคความดันโลหิตสูงและหัวใจโตเมื่ออายุได้ 80 ปี ครั้นอายุได้ 88 ปี ท่านจึงยอมให้แพทย์ทำการรักษาอย่างแผนปัจจุบัน กระทั่งหม่อมสุ่นถึงแก่อนิจกรรมอย่างสงบเมื่อเวลา 01.07 น. ของวันที่ 18 พฤษภาคม พ.ศ. 2492 ณ บ้านถนนประมวญ และได้รับพระราชทานโกศเพื่อเป็นเกียรติในงานพระราชทานเพลิงศพ
การทำงาน.
เมื่อมีการตั้งสภาอุณาโลมแดงขึ้น เพื่อช่วยรักษาพยาบาล จัดเวชภัณฑ์ และอุปกรณ์สำหรับอุปโภค-บริโภคแก่ทหาร หม่อมสุ่นได้รับมอบหมายให้นำเวชภัณฑ์เหล่านี้ไปแจกจ่ายแก่ทหารในเมืองนครจัมปาศักดิ์ และหลังจากนั้นหม่อมสุ่นก็ยังอุปการะสภาอุณาโลมแดงมาตลอดชีวิตของท่าน นอกจากนี้หม่อมสุ่นมักทำบุญแก่คนหมู่มากโดยไม่เลือก และหวังสิ่งตอบแทน เช่น การบริจาคเงินบำรุงวัด บำรุงโรงพยาบาล อุปถัมภ์พระสงฆ์สามเณรด้วยปัจจัย เพื่อให้สะดวกต่อการประพฤติพรหมจรรย์ให้ได้กำลังในการเล่าเรียนศึกษา เป็นต้น โดยหม่อมสุ่นอุปภัมภ์องค์กรต่าง ๆ ไว้ เท่าที่ปรากฏในช่วงบั้นปลายชีวิตของท่าน ได้แก่
วิลเลียม แครีย์

<ns>0</ns>
 <revision>
 <parentid>8438837</parentid>
 <timestamp>2024-11-17T22:30:31Z</timestamp>
 <contributor>
 <username>JasperBot</username>
 </contributor>
 <minor />
 <comment>แทนที่ {lang-??} ด้วย {langx|??}</comment>
 <origin>11945516</origin>
 <model>wikitext</model>
 <format>text/x-wiki</format>
วิลเลียม แครีย์  เป็นมิชชันนารีคณะแบปทิสต์ในประเทศอินเดีย ในคริสต์ศตวรรษที่ 19 แครีย์ได้แปลคัมภีร์ไบเบิลเป็น 3 ภาษาและมีส่วนสำคัญในการต่อต้านการเผาแม่ม่ายในพิธีสตี 
ในวงการคริสตจักรนิกายโปรเตสแตนต์ มีกิตติศัพท์ว่าเป็น “บิดาแห่งมิชชันนารียุคใหม่” และ “มหาบุรุษผู้บุกเบิกอินเดีย”
การศึกษา.
วิลเลียม แครีย์ เกิดในปี ค.ศ.1761 ใกล้เมืองนอร์ธแฮมตัน ประเทศอังกฤษ ไม่ได้มีความรู้มากนัก กลับใจเชื่อพระเจ้าตอนวัยรุ่นและเข้าร่วมงานกับกลุ่มแบปทิสต์ เขาได้ใช้เวลาว่างในการศึกษาพระคัมภีร์และรับใช้ในฐานะผู้รับใช้ฆราวาส
ชีวิตครอบครัว.
แครีย์ แต่งงานครั้งแรกกับ ดอรอธี (Dorothy) น้องภรรยาของนายจ้างในปี ค.ศ. 1781 ดอรอธีแก่กว่าเขา 5 ปี มีบุตร 2 คน ครั้งที่ 2 แต่งกับเลดีชาร์ลอตต์ รูมอห (Lady Charlotte Rhumohr) ในปี ค.ศ. 1808 ครั้งที่ 3 แต่งกับเกรซ ฮิวส์ (Grace Hughes) ในปี ค.ศ.1821
งานบุกเบิก.
เขาเริ่มออกทำพันธกิจต่างแดนโดยได้เดินทางไปที่อินเดีย โดยถูกจุดประกายจากการอ่านหนังสือ “The Voyages of Captain Cook” (การเดินทางของกัปตันฮุค) โดยได้เริ่มพันธกิจที่มัลดาทางเหนือของอินเดีย แต่ด้วยความจำเป็นจึงต้องย้ายไปที่กัลกัตตา รัฐเซแรมโปร์ เซแรมโปร์กลายเป็นศูนย์กลางของกิจกรรมงานมิชชั่นของคณะแบบทิสต์ในอินเดีย โดยมีผู้ร่วมงานที่สำคัญคือ โยชูวา มาร์ชแมน (Joshua Marshman) และวิลเลียม วาร์ด (William Ward) ซึ่งทั้งสามเป็นที่รู้จักกันในนาม 
สามสหายแห่งแรมโปร์ (The Serampore Trio) จนกลายเป็นทีมมิชชันนารีที่มีชื่อเสียงที่สุดทีมหนึ่งในประวัติศาสตร์
ผลงานที่สำคัญ.
วิลเลียม แครีย์ ก่อตั้งโรงเรียนหลายแห่ง โรงพิมพ์ขนาดใหญ่ และผลงานที่สำคัญอีกอย่างหนึ่งคือการแปลพระคัมภีร์จบทั้งเล่มเป็น 3 ภาษา คือ ภาษาเบงกอล ภาษาสันสกฤต และภาษามราฐี
ความตาย.
วิลเลียม แครีย์ เสียชีวิตใน ปี ค.ศ.1834 เขาได้สร้างผลงานและมีอิทธิพลอย่างมากในอินเดียและยังเป็นแรงบันดาลใจในการใช้ชีวิตอย่างกล้าหาญสำหรับคริสเตียนนิกายโปรเตสแตนต์ในช่วงต่อมา
ดี.เอส. (เพลง)

ดี.เอส.  เป็นเพลงในอัลบั้มของ ไมเคิล แจ็กสัน จาก เป็นรายการเพลงที่ 6 ในอัลบั้มแผ่นที่ 2 มันเป็นแทร็คที่หกในแผ่นที่สองซึ่งเป็นหนึ่งในสามเพลงจากแผ่นดิสก์ที่มีเพลงที่ได้รับการตีพิมพ์ในอัลบั้ม และเป็นสี่นาทีและสี่สิบเก้าวินาทีในความยาว
ในเพลง "D.S." แต่งและผลิตโดยแจ็คสัน และรวมถึงนักกีตาร์โซโลโดย สแลช เป็นเพลงร็อคที่บ่งบอกถึงรูปแบบเช่นความขมขื่นความไม่ไว้วางใจและการทุจริตในการบังคับใช้กฎหมาย
การลอบสังหารจูเลียส ซีซาร์

กาอิอุส ยูลิอุส ไกซาร์ ผู้เป็นเผด็จการแห่งโรมัน ถูกลอบสังหารโดยเป็นผลจากการคบคิดโดยสมาชิกวุฒิสภาโรมันหลายคน มีไกอัส แคสซัส ลอนไจนัสกับมาร์คัส จูนิอัส บรูตัสเป็นผู้นำ สมาชิกวุฒิสภาเหล่านี้ใช้มีดแทงจูเลียส ซีซาร์จนเสียชีวิต ณ ที่ติดกับโรงละครปอมปีย์ในวันไอดส์มีนาคม (15 มีนาคม) 44 ปีก่อนคริสตกาล ขณะนั้นซีซาร์เป็นผู้เผด็จการแห่งสาธารณรัฐโรมัน โดยวุฒิสภาเพิ่งประกาศให้เป็นผู้เผด็จการตลอดกาล  การประกาศดังกล่าวทำให้สมาชิกวุฒิสภาหลายคนเกรงว่าซีซาร์ต้องการโค่นล้มวุฒิสภาแล้วเป็นทรราชแทน ทว่าผู้คบคิดไม่สามารถฟื้นฟูสาธารณรัฐโรมัน ผลของการลอบสังหารนี้นำไปสู่สงครามกลางเมืองผู้ปลดปล่อย และการกำเนิดจักรวรรดิโรมันในบั้นปลาย
ลูพีตา ญองอ

ลูพีตา อามอนดี ญองอ (เกิด 1 มีนาคม พ.ศ. 1983) เป็นนักแสดงชาวเคนยา-เม็กซิโก เธอเป็นบุตรสาวของศาสตราจารย์ ปีเตอร์ อันยัง ญองอ อดีตสมาชิกสภาผู้แทนราษฎร เขตปกครองคิซูมู จากพรรคโอดีเอ็ม, อดีตรัฐมนตรีว่าการกระทรวงแผนพัฒนาแห่งชาติ และอดีตรัฐมนตรีว่าการกระทรวงการแพทย์ แห่งสาธารณรัฐเคนยา เธอเกิดที่กรุงเม็กซิโกซิตี สหรัฐเม็กซิโก ในขณะที่พ่อของเธอกำลังเป็นนักวิจัยแลกเปลี่ยนในมหาวิทยาลัยแห่งชาติเม็กซิโก จากนั้นเธอได้ย้ายไปอยู่ที่ประเทศเคนยาเมื่ออายุ 1 ปี เมื่อพ่อของเธอย้ายกลับไปเป็นศาสตราจารย์ประจำภาควิชารัฐศาสตร์ ที่มหาวิทยาลัยไนโรบี ลูพีตา ญองอ เป็นนักแสดงหญิงผิวสีที่ได้รับรางวัลทางการแสดงมาแล้วหลายรางวัลรวมถึงรางวัลออสการ์ สาขานักแสดงสมทบหญิงยอดเยี่ยม, รางวัลเอมมี (เดย์ไทม์), รางวัลแซกอวอร์ดส์ 2 สมัย และรางวัลอินดิเพนเดนต์สปิริตอะวอดส์ นอกจากนี้เธอยังเคยได้รับการเสนอชื่อให้เข้าชิงรางวัลลูกโลกทองคำ, รางวัลโทนี และรางวัลแบฟตา
ลูพีตา ญองอ จบชั้นประถมศึกษาจากโรงเรียนนานาชาติรูซิงกา และจบชั้นมัธยมศึกษาจากโรงเรียนเอกชนเซนต์แมรีส์ ที่กรุงไนโรบี ก่อนจะศึกษาต่อในระดับอุดมศึกษาที่สหรัฐอเมริกา โดยเธอจบการศึกษาศิลปศาสตรบัณฑิต สาขาภาพยนตร์และโรงละคร จากวิทยาลัยแฮมเชียร์ รัฐแมสซาชูเซตส์ หลังจบจากวิทยาลัยแฮมเชียร์ ญองอได้เป็นหนึ่งในทีมงานฝ่ายผลิตภาพยนตร์หลายเรื่อง ก่อนที่ในปี ค.ศ. 2008 เธอจะได้มีผลงานการแสดงเป็นครั้งแรกในภาพยนตร์สั้นที่ไม่มีบทพูด ความยาว 17 นาทีเรื่อง "East River" ต่อมาเธอกลับไปที่ประเทศเคนยาเพื่อแสดงในละครโทรทัศน์ที่ออกอากาศทางสถานีโทรทัศน์เอ็มทีวีของเคนยาเรื่อง "Shuga" โดยในปี ค.ศ. 2009 เธอได้เขียนบทภาพยนตร์, ผลิต และกำกับภาพยนตร์สารคดีเรื่อง "In My Genes" ที่ว่าด้วยหญิงที่มีภาวะผิวเผือกในประเทศเคนยา ที่ต้องใช้ชีวิตท่ามกลางคนผิวสีและถูกเลือกปฏิบัติอันเนื่องมาจากความผิดปกติทางพันธุกรรม 
หลังจากนั้น ญองอศึกษาต่อในระดับปริญญาโทจนจบการศึกษาศิลปมหาบัณฑิต สาขาการแสดง จากวิทยาลัยการละคร มหาวิทยาลัยเยล รัฐคอนเนทิคัต และได้ทำงานด้านการผลิตละครเวทีเรื่องต่างๆ จนกระทั่งใน ค.ศ. 2013 เธอได้มีโอกาสแสดงในภาพยนตร์เรื่อง "ปลดแอก คนย่ำคน" ที่กำกับโดยสตีฟ แม็คควีน โดยเธอรับบทเป็น "แพทซีย์" ทาสหญิงผิวสีชาวกินีที่ถูกปฏิบัติอย่างทารุณ การแสดงของเธอในบทบาทดังกล่าวได้คำชื่นชมอย่างกว้างขวาง ส่งผลให้เธอมีชื่อเสียงไปทั่วโลกและได้รับรางวัลออสการ์, รางวัลแซกอวอร์ดส์ และรางวัลอินดิเพนเดนต์สปิริตอะวอดส์ สาขานักแสดงสมทบหญิงยอดเยี่ยม ในปีเดียวกัน รวมถึงได้รับการเสนอชื่อให้เข้าชิงรางวัลลูกโลกทองคำ และเข้าชิงรางวัลแบฟตา โดย ลูพีตา ญองอ ได้รับการบันทึกว่าเป็นนักแสดงชาวเคนยาคนแรกที่ได้รับรางวัลออสการ์ และเป็นนักแสดงจากทวีปแอฟริกาคนที่สองที่ได้รับรางวัลออสการ์ถัดจาก ชาร์ลีซ เทรัน
นอกจากนี้เธอยังมีผลงานการแสดงภาพยนตร์เรื่องอื่นๆที่ประสบความสำเร็จเช่นบท "นาเกีย" ใน"แบล็ค แพนเธอร์" (ค.ศ. 2018) รวมทั้งเธอยังเป็นผู้พากย์เสียงตัวละคร "มาส คานาตา" ใน ' (ค.ศ. 2015), ' (ค.ศ. 2017), "" (ค.ศ. 2019)
ประเทศออสเตรียในโอลิมปิกฤดูหนาว 2014

ประเทศออสเตรีย ได้เข้าร่วมทำการแข่งขันโอลิมปิกฤดูหนาว 2014 ที่เมืองโซชี ประเทศรัสเซีย ระหว่างวันที่ 7 กุมภาพันธ์ ถึง 23 กุมภาพันธ์ พ.ศ. 2557 โดยการแข่งขันครั้งนี้ มีนักกีฬาเข้าแข่งขัน 132 คน ใน 14 ชนิดกีฬา โดยเป็นชาย 90 คน และหญิง 42 คน โดยทำผลงานได้ไป 4 เหรียญทอง 8 เหรียญเงิน 5 เหรียญทองแดง อยู่ในอันดับที่ 9 ของการแข่งขันครั้งนี้
ประเทศอาเซอร์ไบจานในโอลิมปิกฤดูหนาว 2014

ประเทศอาเซอร์ไบจาน ได้เข้าร่วมทำการแข่งขันโอลิมปิกฤดูหนาว 2014 ที่เมืองโซชี ประเทศรัสเซีย ระหว่างวันที่ 7 กุมภาพันธ์ ถึง 23 กุมภาพันธ์ พ.ศ. 2557 โดยการแข่งขันครั้งนี้ มีนักกีฬาเข้าแข่งขัน 4 คน ใน 2 ชนิดกีฬา อาทิ สกีลงเขา และสเกตลีลา
ประเทศเบลารุสในโอลิมปิกฤดูหนาว 2014

ประเทศเบลารุส ได้เข้าร่วมทำการแข่งขันโอลิมปิกฤดูหนาว 2014 ที่เมืองโซชี, ประเทศรัสเซีย ระหว่างวันที่ 7 กุมภาพันธ์ ถึง 23 กุมภาพันธ์ พ.ศ. 2557 โดยการแข่งขันครั้งนี้ มีนักกีฬาเข้าแข่งขัน 26 คน ใน 5 ชนิดกีฬา โดยทำผลงานได้ไป 5 เหรียญทอง 1 เหรียญทองแดง อยู่ในอันดับที่ 8 ของการแข่งขันโอลิมปิกฤดูหนาว 2014
ประเทศเบลเยียมในโอลิมปิกฤดูหนาว 2014

ประเทศเบลเยียม ได้เข้าร่วมทำการแข่งขันโอลิมปิกฤดูหนาว 2014 ที่เมืองโซชี, ประเทศรัสเซีย ระหว่างวันที่ 7 กุมภาพันธ์ ถึง 23 กุมภาพันธ์ พ.ศ. 2557 โดยการแข่งขันครั้งนี้ มีนักกีฬาเข้าแข่งขัน 7 คน ใน 5 ชนิดกีฬา
เบอร์มิวดาในโอลิมปิกฤดูหนาว 2014

เบอร์มิวดา ได้เข้าร่วมทำการแข่งขันโอลิมปิกฤดูหนาว 2014 ที่เมืองโซชี, ประเทศรัสเซีย ระหว่างวันที่ 7 กุมภาพันธ์ ถึง 23 กุมภาพันธ์ พ.ศ. 2557 โดยการแข่งขันครั้งนี้ มีนักกีฬาเข้าแข่งขัน 1 คน แข่งขัน 1 ชนิดกีฬา
ประเทศบอสเนียและเฮอร์เซโกวีนาในโอลิมปิกฤดูหนาว 2014

ประเทศบอสเนียและเฮอร์เซโกวีนา ได้เข้าร่วมทำการแข่งขันโอลิมปิกฤดูหนาว 2014 ที่เมืองโซชี ประเทศรัสเซีย ระหว่างวันที่ 7 กุมภาพันธ์ ถึง 23 กุมภาพันธ์ พ.ศ. 2557 โดยการแข่งขันครั้งนี้ มีนักกีฬาเข้าแข่งขัน 5 คน ใน 3 ชนิดกีฬา
ประเทศบราซิลในโอลิมปิกฤดูหนาว 2014

ประเทศบราซิล ได้เข้าร่วมทำการแข่งขันโอลิมปิกฤดูหนาว 2014 ที่เมืองโซชี ประเทศรัสเซีย ระหว่างวันที่ 7 กุมภาพันธ์ ถึง 23 กุมภาพันธ์ พ.ศ. 2557 โดยการแข่งขันครั้งนี้ มีนักกีฬาเข้าแข่งขัน 13 คน ใน 7 ชนิดกีฬา
โฮวา ไทป์-89

โฮวา ไทป์-89  เป็นชื่อเรียกที่อ้างอิงถึง "ไรเฟิล ไทป์89 5.56 มม." (89式5.56mm小銃) เป็นปืนเล็กยาวจู่โจมญี่ปุ่น ที่ได้รับการนำมาใช้โดยกองกำลังป้องกันตนเองญี่ปุ่น ซึ่งเป็นหน่วยทีมรักษาความปลอดภัยพิเศษของหน่วยยามฝั่งญี่ปุ่น และทีมจู่โจมพิเศษ ไม่เคยมีการส่งอาวุธนี้ออกนอกประเทศญี่ปุ่นเนื่องจากนโยบายต่อต้านการส่งออกอาวุธยุทโธปกรณ์ที่เข้มงวด ปืนนี้เป็นที่รู้จักในปฏิบัติการเจ.จี.เอส.ดี.เอฟ ในฐานะคู่หู
ปืนนี้ได้เข้ามาแทนที่ปืนไรเฟิลที่ใช้กระสุนขนาดใหญ่อย่างโฮวา ไทป์-64 ในหน่วยรบแถวหน้า
โกโจ

โกโจ  เป็นนครแห่งหนึ่งที่ตั้งอยู่ในจังหวัดนาระ ประเทศญี่ปุ่น จัดตั้งเป็นนครเมื่อวันที่ 15 ตุลาคม ค.ศ. 1957 ณ วันที่ 30 กันยายน ค.ศ. 2014 นครโกโจมีจำนวนประชากรประมาณ 33,283 คน มีจำนวนบ้าน 13,742 หลังคาเรือน มีความหนาแน่นของประชากร 121.17 คนต่อตารางกิโลเมตร มีขนาดพื้นที่ทั้งสิ้น 291.98 ตารางกิโลเมตร
ภูมิประเทศส่วนมากเป็นภูเขาตั้งอยู่ทางทิศตะวันตกของจังหวัดนาระ มีแม่น้ำโยชิโนะไหลผ่าน เป็นแหล่งปลูกพลับที่สำคัญ
หมู่บ้านนิชิโยชิโนะ และหมู่บ้านโอโต จากอำเภอโยชิโนะ ได้ยุบรวมเข้ากับนครโกโจเมื่อวันที่ 25 กันยายน ค.ศ. 2005
เอนเกลส์ (แคว้นซาราตอฟ)

เอนเกลส์ (#เปลี่ยนทาง ,) เป็นเมืองในแคว้นซาราตอฟ ประเทศรัสเซีย เมืองตั้งชื่อตามฟรีดริช เองเงิลส์ นักสังคมนิยมชาวเยอรมัน เป็นเมืองท่าบนฝั่งแม่น้ำวอลกา ตรงข้ามกับเมืองซาราตอฟทั้ง 2 เมืองเชื่อมต่อด้วยสะพานที่สร้างขึ้นในปี ค.ศ. 1965 เมืองมีประชากร 202,419 คน
บีร์แจนด์

บีร์แจนด์  เป็นเมืองทางภาคตะวันออกของประเทศอิหร่าน เป็นที่รู้จักในเรื่องหญ้าฝรั่น บาร์เบอร์รี พุทรา และพรมรวมถึงพรมถักส่งออก เมืองมีประชากร 157,848 คน จากการสำรวจประชากรอย่างเป็นทางการในปี พ.ศ. 2549
เบลมอิตออนเดอะบูกี

เบลมอิตออนเดอะบูเกิล  เป็นเพลงดิสโก้ ของวงเดอะแจ็กสันส์ วางจำหน่ายเมื่อวันที่ 23 สิงหาคม ค.ศ. 1978 แต่งโดย Mick Jackson, Dave Jackson และ Elmar Krohn
ชาร์ต.
<templatestyles src="Col-begin/styles.css"/>
แดนซิงเมชีน

แดนชิงแมกชีน  เป็นเพลงในปี ค.ศ. 1973 ที่บันทึกเสียงโดย เดอะแจ็กสันไฟฟ์ ออกจำหน่ายเป็นซืงเกิลในปี ค.ศ. 1974 ซิงเกิลนี้ติดชาร์ตอันดับที่ 2 ของBillboard pop music charts ในเดือนพฤษภาคม ค.ศ. 1974 และอันดับที่ 1 ของR&B charts
แคนยูฟิลอิต (เพลงเดอะแจ็กสันส์)

แคนยูฟิลอิต  เป็นเพลงแนวฟังก์ และโซล ทีบันทึกเสียงโดย เดอะแจ็กสันส์ บันทึกเสียงเมื่อเดือนมีนาคม ค.ศ. 1980 และจำหน่ายเมื่อวันที่ 22 กันยายน ค.ศ. 1980]] ในซิงเกิลอัลบั้ม[[Triumph (The Jacksons album)|Triumph
แต่งโดยพี่ชาย [[ไมเคิล แจ็กสัน]] และ[[แจ็คกี้ แจ็กสัน]] เพลงที่โดดเด่นนำโซโลโดย [[แรนดี แจ็กสัน]] และ[[ไมเคิล แจ็กสัน]] จำหน่ายเป็นซิงเกิลในปี [[ค.ศ. 1981]] ติดชาร์ตอันดับที่ 77 ของเพลงป็อป และอันดับที่ 30 ของเพลง R&B ใน[[สหรัฐอเมริกา]] แต่ติดอันดับที่ 6 ใน[[สหราชอาณาจักร]] และอันดับที่ 2 ใน[[เนเธอร์แลนด์]] ในปี [[ค.ศ. 1981]]
ชาร์ต.
<templatestyles src="Col-begin/styles.css"/>
นางงามจักรวาล 1965

นางงามจักรวาล 1965  เป็นการจัดการประกวดนางงามจักรวาลครั้งที่ 14 จัดเมื่อวันที่ 24 กรกฎาคม พ.ศ. 2508 ณ ไมแอมี รัฐฟลอริดา สหรัฐอเมริกา ในปีนี้มีผู้เข้าประกวด 57 คน จากทั่วโลก โดยที่
คอรินนา โซเพอี ผู้ครองตำแหน่งนางงามจักรวาลปี 1964 เป็นผู้มอบมงกุฎให้กับ
อาภัสรา หงสกุล นางงามอายุ 18 ปีจากราชอาณาจักรไทย ครองตำแหน่งนางงามจักรวาลในปีนี้เป็นคนแรกของราชอาณาจักรไทยและภูมิภาคเอเชียตะวันออกเฉียงใต้
ผู้เข้าประกวด.
<templatestyles src="Col-begin/styles.css"/>
ธาตุกถาปกรณ์อรรถกถา

ธาตุกถาปกรณ์อรรถกถา เป็นคัมภีร์อรรถกถาอธิบายความในธาตุกถาปกรณ์ ในพระอภิธรรมปิฎก ของพระไตรปิฎกภาษาบาลี ซึ่งธาตุกถา มีเนื้อหาสำคัญอยู่ที่การสงเคราะห์เข้ากันได้หรือไม่ได้ของธรรม 3 ประการ คือ ขันธ์ 5 อายตนะ ธาตุ 
ธาตุกถาปกรณ์อรรถกถา เป็นส่วนหนึ่งในปรมัตถทีปนี หรือปัญจปกรณัฏฐกถา หรือ อรรถกถาปัญจปกรณ์ หรือบางทีก็เรียกว่า "ปรมัตถทีปนี ปัญจัปปกรณัฏฐกถา ธาตุกถาวัณณา" เป็นผลงานของพระพุทธโฆสะ แต่งตามคำอาราธนาของพระจุลลพุทธโฆสะชาวลังกา เมื่อราวพุทธศตวรรษที่ 1000 - 1100 ซึ่งปรมัตถทีปนี หรือปัญจัปปกรณัฏฐกถา นั้นเป็นการอธิบายเนื้อความในปกรณ์ทั้ง 5 ของพระพระอภิธรรมปิฎก 5 คัมภีร์ คือ ธาตุกถา ปุคคลบัญญัติ กถาวัตถุ ยมก และปัฏฐาน โดยธาตุกถาปกรณ์อรรถกถา เป็นส่วนหนึ่งของคัมภีร์ปรมัตถทีปนี ซึ่งมีเนื้อหาครอบคลุม และใหญ่โตมโหมาร 
ทั้งนี้ โดยเหตุที่ธาตุกถามักรวมกับปุคคลบัญญัติอยู่ในเล่มเดียวกัน อรรถกถาของทั้ง 2 ปกรณ์ของพระอภิธรรมปิฎกนี้ จึงมักรวมเป็นฉบับเดียวกัน แต่ในบางกรณีก็แยกเป็นเอกเทศจากกัน
เนื้อหา.
โดยเหตุที่พระอภิธรรมปิฎก มีเนื้อหาเป็นข้อธรรมล้วน ๆ ไม่มีความเกี่ยวข้องกับเหตุการณ์และบุคคล จึงมีความยากที่จะทำความเข้าใจ พระอรรถกถาจารย์จึงต้องมีการขยายความเนื้อหาในปกรณ์ หรือพระอภิธรรมปิฎกเล่มต่าง ๆ ด้วยการเสริมเนื้อเรื่องที่มีความเกี่ยวข้องกับหัวข้อธรรมนั้น ๆ พร้อมทั้งมีการอธิบายคำศัพท์ที่สำคัญ เพื่อให้ผู้ศึกษาสามารถเข้าใจได้ง่ายขึ้น และเข้าถึงความลึกซึ้งของพระอภิธรรมปิฎกได้มากขึ้น
ในธาตุกถาปกรณ์อรรถกถา พระพุทธโฆสะให้คำอธิบายที่ไม่ยืดยาวนัก เนื่องจากในธาตุกถาปกรณ์มีการอธิบายลักษณะธรรมต่าง ๆ อย่างกระชับเป็นทุนเดิมอยู่แล้ว โดยท่านผู้รจนาจะใช้วิธีสรุปความจากเนื้อหาในปกรณ์ให้มีความรวบรัดยิ่งขึ้น ด้วยถ้อยความที่ง่ายต่อการเข้าใจยิ่งขึ้น เช่น ในสังคหิเตนอสังคหิตปทนิทเทส มีการยกหัวข้อย่อยของนิทเทสมาอธิบายพอให้เกิดความเข้าใจ 
เช่น อรรถกถาสัจจนิทเทส ท่านผู้รจนาได้ชี้แจงจุดที่น่าจะก่อให้เกิดความกังขาไว้เป็นข้อความสั้น ๆ เกี่ยวเนื่องกับเหตุที่มีการลำดับของมัคคสัจ หรือในอรรถกถาอินทริยนิทเทส ท่านผู้รจนาได้อธิบายโดยวิธีการรวบยอดว่า "รูปชีวิตินทรีย์นับสงเคราะห์ได้ด้วยรูปขันธ์ อรูปชีวิตินทรีย์นับสงเคราะห์ได้ด้วยสังขารขันธ์" และอินทรีย์ที่เหลือก็มีการกำหนดในลักษณะเดียวกัน เป็นต้น 
อย่างไรก็ตาม บางอรรถาธิบายก็มีเนื้อหายาวกว่าเนื้อความในปกรณ์ เช่น อรรถกถาปฏิจจสมุปปาทนิทเทส ในอรรถกถาสังคหาสังคหปทนิทเทส โดยในนิทเทสนี้ ท่านผู้รจนาได้ทำการอธิบายทั้งมูลเหตุที่พระผู้มีพระภาคเจ้าทรงมิได้มีพระดำรัสดังนั้น และเหตุใดพระองค์จะจึงมีพระดำรัสดังนั้น เช่นเหตุใดจึงทรงตรัสว่า "เอกาทสหายตเนหิ สตฺตรสหิ ธาตูหิ" นอกจากนี้ ยังมีการขยายความข้อความสำคัญ เช่น "ทฺวีหิ อายตเนหิ" หมายความว่า "อายตนะ 2 คือ รูปายตนะและธัมมายตนะ" เป็นต้น
อาลิตเซีย แลชต์ชึญสกา

อาลิตเซีย แลชต์ชึญสกา  เกิดวันที่ 18 มิถุนายน ค.ศ. 1988 ที่เมืองลูบัญ เป็นนักกีฬาวอลเลย์บอลชาวโปแลนด์ผู้ทำหน้าที่ในตำแหน่งมือเซต เธอเป็นตัวแทนวอลเลย์บอลเยาวชนหญิงทีมชาติโปแลนด์ และปัจจุบัน เธออยู่สังกัดเคอเพอนิคเคอร์ เอ็สเซ
 ตัวทำเกมยอดเยี่ยม วอลเลย์บอลชิงแชมป์นักศึกษาประเทศโปแลนด์
ชีวิตส่วนตัว.
อาลิตเซียเป็นลูกสาวของผู้ฝึกสอนชื่อ กชึชตอฟา แลชต์ชึญสกา และเป็นน้องสาวของนักวอลเลย์บอลชื่อ วียอแลตือ แลชต์ชึญสกา
วอตมอร์แคนไอกีฟ

วอตมอร์แคนไอกีฟ  เป็นเพลงที่แต่งขึ้นโดยไมเคิล แจ็กสัน และบันทึกเสียงโดยกลุ่มนักร้องชาวอเมริกันเพื่อเป็นในวินาศกรรม 11 กันยายน ในปี ค.ศ. 2001 แรงบันดาลใจสำหรับเพลงที่ได้มาครั้งแรกที่แจ็คสันหลังจากการประชุมกับประธานาธิบดีของแอฟริกาใต้ เนลสัน แมนเดลา ในช่วงปลายทศวรรษ 1990 เพลงที่จะได้รับการออกฉายครั้งแรกในคอนเสิร์ตแจ็คสัน แต่นักร้องไม่สามารถดำเนินการได้ เพลงยังไม่ได้รับการปล่อยอย่างเป็นทางการแม้จะมีนักร้องเพลงป๊อปที่มีการระบุว่าจะออกเป็นซิงเกิ้ลการกุศลสำหรับอพยพของสงครามคอซอวอ ซึ่งจบลงในปี ค.ศ. 1999
แอบรักออนไลน์

แอบรักออนไลน์ เป็นละครโทรทัศน์ไทย จากบทประพันธ์ของ ร่มแก้ว นำแสดงโดย แอน ทองประสม รับบทเป็น อวัศยา ปีเตอร์ คอร์ป ไดเรนดัล รับบท ลิปดา ปริญ สุภารัตน์ รับบทเป็น ปราณนต์ และ คิมเบอร์ลี แอน เทียมศิริ รับบทเป็น พริบพราว ออกอากาศทุกวันพุธ–พฤหัสบดี เวลา 20:15–22:45 น. เริ่มตอนแรกวันพุธที่ 7 มกราคม พ.ศ. 2558–วันพุธที่ 25 กุมภาพันธ์ พ.ศ. 2558 และออกอากาศซ้ำทุกวันจันทร์-ศุกร์ เวลา 14.10-15.25 น. เริ่มตอนแรกวันพุธที่ 20 มกราคม พ.ศ. 2559–วันพฤหัสบดีที่ 3 มีนาคม พ.ศ. 2559
เรื่องย่อ.
อวัศยา (แอน ทองประสม) เป็นเจ้านายสุดโหดที่แอบหลงรักปรานณนต์ (ปริญ สุภารัตน์) ลูกน้องคนใหม่ของเธอ เพื่อรักษาภาพลักษณ์ “เจ้านาย” ของเธอ เธอจึงใช้โปรแกรมแชทออนไลน์เพื่อจีบปราณนต์แบบลับ ๆ โดยใช้นามแฝงว่า “คุณแอบรัก”
ขณะที่ความรักของพวกเขาเริ่มเบ่งบาน เธอได้เปิดเผยความลับของเธอโดยไม่ได้ตั้งใจให้ลิปดา (ปีเตอร์ คอร์ป ไดเรนดัล) กรรมการผู้จัดการของบริษัทที่หล่อเหลาแต่เจ้าเล่ห์ หลังจากรู้ความลับของอวัศยา เขาก็เข้ามาช่วยเธอเรื่องความรักกับปราณนต์ แต่ต่อมาเขาก็ตกหลุมรักเธอเสียเอง ในขณะเดียวกัน พริบพราว (คิมเบอร์ลี่ แอน โวลเทมัส) ก็อ้างเป็น "คุณแอบรัก" ตัวจริง ซึ่งทำให้ความรักของพวกเขาซับซ้อนขึ้นไปอีก
พระพุทธจุฬารักษ์

พระพุทธจุฬารักษ์ เป็นพระพุทธรูปประธานในพระอุโบสถวัดราชสิทธาราม ศิลปะรัตนโกสินทร์ ปางมารวิชัย วัสดุปูนปั้นลงรักปิดทอง ขนาดหน้าตัก 5 ศอก 2 นิ้ว สูงจรดพระรัศมี 6 ศอก 1 คืบ
พระพุทธรูปองค์นี้ไม่ปรากฏเรื่องราวการสร้างที่ชัดเจน กล่าวกันมาแต่เพียงว่าสร้างโดยพระมหากษัตริย์ 2 พระองค์ พระบาทสมเด็จพระพุทธเลิศหล้านภาลัยทรงปั้นส่วนพระเศียร ส่วนพระบาทสมเด็จพระนั่งเกล้าเจ้าอยู่หัวทรงปั้นพระวรกาย และถวายพระนามว่า พระพุทธจุฬารักษ์
เบื้องหน้าพระพุทธจุฬารักษ์ ประดิษฐานพระพุทธสาวกสำคัญ 3 พระองค์อยู่ด้านซ้ายขวา คือ พระโมคคัลลานะ พระสารีบุตร และองค์กลาง คือ พระอานนท์
การขึ้นทะเบียน.
กรมศิลปากร ได้ประกาศขึ้นทะเบียนโบราณวัตถุสถาน ในราชกิจจานุเบกษา เล่ม 66 ตอนที่ 64 วันที่ 22 พฤศจิกายน 2492
โดเมนีโก ซาวีโอ

โดเมนีโก ซาวีโอ  หรือ นักบุญดอมินิก ซาวีโอ เป็นเยาวชนชาวอิตาลี ศิษย์นักบุญโจวันนี บอสโก ถึงแก่มรณกรรมตั้งแต่อายุเพียง 14 ปี ต่อมาได้รับการประกาศเป็นนักบุญโดยสมเด็จพระสันตะปาปาปิอุสที่ 12 นับเป็นนักบุญที่อายุน้อยที่สุดที่ไม่ใช่มรณสักขีในคริสตจักรโรมันคาทอลิก
ชีวประวัติ.
โดมินิก ซาวีโอ เกิดเมื่อวันที่ 2 เมษายน ค.ศ. 1842 ที่เขตเทศบาลเมืองรีวาเปรสโซกีเอรี แคว้นปีเยมอนเต ราชอาณาจักรซาร์ดิเนีย โดเมนีโกมีความศรัทธาในศาสนามาตั้งแต่เด็ก สามารถจำบทภาวนาต่าง ๆ ได้ตั้งแต่อายุเพียง 4 ขวบ เขาได้รับศีลมหาสนิทครั้งแรกเมื่ออายุ 7 ขวบ และเลือกคติพจน์ประจำตัวว่า "La morte ma non peccati" (ยอมตายดีกว่าทำบาป) โดเมนีโกเป็นเด็กเรียบร้อย ขยัน ตั้งใจเรียน มีคุณธรรม เขาได้พบกับบาทหลวงโจวันนี บอสโก ครั้งแรกเมื่อวันที่ 2 ตุลาคม ค.ศ. 1854 และได้ย้ายตามท่านไปเรียนที่ศูนย์เยาวชนวัลดอกโก (Valdocco) ที่ตูริน โดเมนีโกตั้งใจจะบวชเป็นบาทหลวงเมื่อโตขึ้น คุณพ่อบอสโกได้เอาใจใส่อบรมโดเมนีโกอย่างดี เพื่อให้เขามั่นคงและเติบโตในหนทางแห่งความดี
โดเมนีโกมีปัญหาด้านสุขภาพอย่างรุนแรง จึงต้องออกจากศูนย์กลับไปพักรักษาตัวที่บ้าน อาการยังคงทรุดลงเรื่อย ๆ จนถึงแก่มรณกรรมด้วยโรคเยื่อหุ้มปอดอักเสบในตอนเย็นของวันที่ 9 มีนาคม ค.ศ. 1857 หลังจากคุณพ่อบอสโกทราบข่าวไม่นาน ท่านจึงเขียนชีวประวัติของเขาในชื่อว่า "Vita del giovanetto Savio Domenico" (ชีวิตของโดเมนีโก ซาวีโอ) เพื่อเผยแพร่เกียรติคุณความดีงามของเขา ซึ่งเป็นเอกสารสำคัญชิ้นหนึ่งที่ทำให้เขาได้รับประกาศเป็นนักบุญในเวลาต่อมา
เกียรติยศหลังมรณกรรม.
ความประพฤติที่เปี่ยมด้วยความดีงาม ทำให้ในปี ค.ศ. 1933 สมเด็จพระสันตะปาปาปิอุสที่ 11 ประกาศให้โดเมนีโกเป็นผู้น่าเคารพ ต่อมาได้รับการประกาศเป็นบุญราศีในปี ค.ศ. 1950 และเป็นนักบุญในปี ค.ศ. 1954 โดยสมเด็จพระสันตะปาปาปิอุสที่ 12
หม่อมเจ้าขจรจิรพันธ์ จิรประวัติ

หม่อมเจ้าขจรจิรพันธ์ จิรประวัติ (19 ตุลาคม พ.ศ. 2455 – 14 สิงหาคม พ.ศ. 2514) เป็นพระโอรสในพระเจ้าบรมวงศ์เธอ กรมหลวงนครไชยศรีสุรเดช กับหม่อมเจ้าสุมนมาลย์ จิรประวัติ
พระประวัติ.
หม่อมเจ้าขจรจิรพันธ์ จิรประวัติ มีพระนามลำลองว่า ท่านชายนอก เป็นพระโอรสในพระเจ้าบรมวงศ์เธอ กรมหลวงนครไชยศรีสุรเดช กับหม่อมเจ้าสุมนมาลย์ จิรประวัติ (ราชสกุลเดิม โสณกุล) มีโสทรเชษฐาหนึ่งองค์ คือ หม่อมเจ้านิทัศนาธร จิรประวัติ มีเชษฐาและเชษฐภคินีต่างพระมารดาสี่องค์ ได้แก่ หม่อมเจ้าวิมลปัทมราช จิรประวัติ, หม่อมเจ้านิวาศสวัสดี จิรประวัติ, หม่อมเจ้าประสบศรีจิรประวัติ จิรประวัติ และหม่อมเจ้าหญิง (ไม่ปรากฏพระนาม)
หม่อมเจ้าขจรจิรพันธ์ จิรประวัติ ประสูติเมื่อวันที่ 19 ตุลาคม พ.ศ. 2455 ที่กรุงโคเปนเฮเกน จึงมีพระนามลำลองว่า “นอก” ได้รับการศึกษาตามพระฐานะในพระนคร แม้จะมีพลานามัยไม่ค่อยแข็งแรง แต่พระมารดาเป็นผู้สนทัยในการเลี้ยงเด็ก จึงประคับประคองตลอดมาได้ จนมีชันษาสมควรจึงส่งเสด็จไปทรงศึกษาที่โรงเรียนเทพศิรินทร์ แล้วเสด็จไปทรงศึกษาต่อที่ประเทศอังกฤษ ต่อมาทรงศึกษาต่อที่มหาวิทยาลัยในเดนมาร์ก แล้วเสด็จกลับมาทรงงานเป็นหลักเป็นฐานในบริษัทค้าขายต่าง ๆ เช่น ที่บริษัทบอร์เนียว บี.โอ.เอ.ซี. บริษัทการบินไทย และบริษัทการบิน พี.เอ.เอ. บรรดาผู้ที่เกี่ยวข้องกับท่านต่างเห็นเหมือนกันว่า ท่านทรงงานอย่างเด็ดเดี่ยวไม่ทรงย่อท้อ แม้ในงานที่มิใช่อาชีพ เช่น งานของสโมสรโรตารี่ ทรงตั้งใจทรงงานด้วยความเข้มแข็งและเที่ยงธรรมทุกด้าน 
หม่อมเจ้าขจรจิรพันธ์ จิรประวัติ สิ้นชีพตักษัยเมื่อวันที่ 14 สิงหาคม พ.ศ. 2514 สิริชันษา 59 ปี มีพิธีพระราชทานเพลิงศพเมื่อวันที่ 24 สิงหาคม พ.ศ. 2514 ณ วัดธาตุทอง
เสกสมรส.
หม่อมเจ้าขจรจิรพันธ์ เสกสมรสกับ หม่อมราชวงศ์กุลปราโมทย์ จิรประวัติ (ราชสกุลเดิม สวัสดิกุล; ธิดาในหม่อมเจ้าวิบูลย์สวัสดิ์วงศ์ สวัสดิกุล กับหม่อมเกื้อ สวัสดิกุล ณ อยุธยา (สกุลเดิม ณ ระนอง)) มีธิดาหนึ่งคน คือ
พระวรวงศ์เธอ พระองค์เจ้าแก้วกัลยาณี

พระวรวงศ์เธอ พระองค์เจ้าแก้วกัลยาณี (พ.ศ. 2392 – 3 ธันวาคม พ.ศ. 2456) พระนามเดิม หม่อมราชวงศ์แก้วกัลยา เป็นพระธิดาในพระเจ้าบรมวงศ์เธอ กรมหมื่นวิษณุนาถนิภาธร กับหม่อมจิ๋ม เป็นพระราชนัดดาในพระบาทสมเด็จพระจอมเกล้าเจ้าอยู่หัว
พระประวัติ.
พระวรวงศ์เธอ พระองค์เจ้าแก้วกัลยาณี ประสูติเมื่อ พ.ศ. 2392 เมื่อแรกประสูตินั้นเป็น หม่อมราชวงศ์แก้วกัลยา ซึ่งได้รับพระราชทานพระนามจากพระบาทสมเด็จพระจอมเกล้าเจ้าอยู่หัว มีนามลำลองว่า แก้ว เป็นพระธิดาในพระเจ้าบรมวงศ์เธอ กรมหมื่นวิษณุนาถนิภาธร ต้นราชสกุลสุประดิษฐ ซึ่งในขณะนั้นยังเป็นหม่อมเจ้าสุประดิษฐ พระโอรสในเจ้าฟ้ามงกุฎ ต่อมาเมื่อเจ้าฟ้ามงกุฎขึ้นเสวยราชสมบัติเป็นพระบาทสมเด็จพระจอมเกล้าเจ้าอยู่หัว หม่อมเจ้าสุประดิษฐจึงเลื่อนขึ้นเป็นพระเจ้าลูกยาเธอ พระองค์เจ้า ส่วนหม่อมราชวงศ์แก้วกัลยา พระธิดา ก็เลื่อนเป็น หม่อมเจ้าแก้วกัลยาตามพระบิดา ซึ่งพระบาทสมเด็จพระจอมเกล้าเจ้าอยู่หัวทรงมีพระกรุณาชุบเลี้ยงหม่อมเจ้าแก้วกัลยา ซึ่งเป็นพระราชนัดดาดุจพระเจ้าลูกเธอในพระองค์ 
โดยโปรดเกล้าฯ ให้เข้าแห่ต่อท้ายกระบวนแห่ในพระราชพิธีโสกันต์ของพระเจ้าลูกเธอ พระองค์เจ้าทักษิณชา นราธิราชบุตรี, พระเจ้าลูกเธอ พระองค์เจ้าโสมาวดี ศรีรัตนราชธิดา และพระเจ้าลูกเธอ พระองค์เจ้าประภัศร
พระวรวงศ์เธอ พระองค์เจ้าแก้วกัลยาณี ได้รับพระราชทานพระนาม และหีบหมากเสวยลงยา และได้รับพระมหากรุณาธิคุณต่าง ๆ อีกหลายประการ จากพระบาทสมเด็จพระจอมเกล้าเจ้าอยู่หัว
ในรัชสมัยพระบาทสมเด็จพระจุลจอมเกล้าเจ้าอยู่หัว หม่อมเจ้าแก้วกัลยาทรงรับราชการฝ่ายใน เป็นพระพี่เลี้ยงในพระบาทสมเด็จพระมงกุฎเกล้าเจ้าอยู่หัว ตั้งแต่เสด็จพระราชสมภพจนกระทั่งเจริญพระชนมพรรษาได้ 10 พรรษา ครั้นต่อมาเมื่อวันที่ 11 พฤศจิกายน พ.ศ. 2456 พระบาทสมเด็จพระมงกุฎเกล้าเจ้าอยู่หัวมีพระราชหฤทัยรำลึกถึงคุณความดีของหม่อมเจ้าแก้วกัลยาที่ทรงทำหน้าที่พระอภิบาลพระองค์มาโดยมิได้บกพร่อง จึงทรงพระกรุณาโปรดเกล้าฯ สถาปนาพระอิสริยยศเป็น "พระวรวงษ์เธอ พระองค์เจ้าแก้วกัลยาณี" ทรงศักดินา 3000
พระวรวงศ์เธอ พระองค์เจ้าแก้วกัลยาณี เสกสมรสกับหม่อมเจ้าเดช นพวงศ์ พระโอรสในพระเจ้าบรมวงศ์เธอ กรมหมื่นมเหศวรศิววิลาส เมื่อ พ.ศ. 2409 พระบาทสมเด็จพระจอมเกล้าเจ้าอยู่หัวส่งบัตรเชิญงานเสกสมรสระหว่างหม่อมเจ้าเดชกับหม่อมเจ้าแก้วกัลยาให้ทอมาส ยอช นอกส ส่งต่อแก่นายพลเรือโท ยอช กิง ถือเป็นบัตรเชิญงานแต่งที่เก่าสุดของประเทศไทย
พระวรวงศ์เธอ พระองค์เจ้าแก้วกัลยาณี สิ้นพระชนม์เมื่อวันที่ 3 ธันวาคม พ.ศ. 2456 สิริพระชันษา 64 ปี โดยสมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดชเสด็จพระราชดำเนินแทนพระองค์ ในการพระราชทานน้ำสรงพระศพ และทรงพระกรุณาโปรดเกล้าฯ พระราชทานพระโกศราชวงศ์ แวดล้อมด้วยเครื่องสูง 5 ชั้น เป็นพระเกียรติยศ โดยมีพิธีพระราชทานเพลิงพระศพ ณ วัดราชาธิวาสราชวรวิหาร เมื่อวันที่ 26 พฤษภาคม พ.ศ. 2457
เนวิล เชมเบอร์ลิน

อาร์เธอร์ เนวิล เชมเบอร์ลิน  เป็นนักการเมืองพรรคอนุรักษนิยมชาวอังกฤษ เป็นนายกรัฐมนตรีสหราชอาณาจักรตั้งแต่พฤษภาคม ค.ศ. 1937 ถึงพฤษภาคม ค.ศ. 1940 เชมเบอร์ลินเป็นที่รู้จักกันดีที่สุดจากนโยบายจำยอมสละของเขา นโบบายนี้ถูกวิจารณ์ว่าเป็นสาเหตุทำให้นาซีเยอรมนีเข้มแข็งเกินไป โดยเฉพาะอย่างยิ่งการลงนามความตกลงมิวนิกของเขาในปี 1938 ซึ่งยอมยกภูมิภาคซูเดเทินลันท์ซึ่งประชากรพูดภาษาเยอรมันในประเทศเชโกสโลวาเกียให้แก่เยอรมนี ทว่าเมื่ออดอล์ฟ ฮิตเลอร์ยังคงก้าวร้าวโดยบุกครองโปแลนด์ บริเตนจึงประกาศสงครามต่อเยอรมนีเมื่อวันที่ 3 กันยายน 1939 และเชมเบอร์ลินนำบริเตนผ่านแปดเดือนแรกของสงครามโลกครั้งที่สอง 
หลังทำงานในธุรกิจและการปกครองส่วนท้องถิ่นและให้หลังดำรงตำแหน่งผู้อำนวยการราชการแห่งชาติช่วงสั้น ๆ ในปี 1916-1917 เชมเบอร์ลินตามบิดา โจเซฟ เชมเบอร์ลิน และพี่ชายต่างมารดา ออสเตน เชมเบอร์ลิน เป็นสมาชิกรัฐสภาในการเลือกตั้งทั่วไปปี 1918 ขณะอายุได้ 49 ปี เขาปฏิเสธตำแหน่งรัฐมนตรีผู้น้อย โดยคงเป็นผู้นั่งที่นั่งหลัง (backbencher) จนปี 1922 เขาได้รับเลื่อนตำแหน่งอย่างรวดเร็วในปี 1923 เป็นรัฐมนตรีว่าการกระทรวงสาธารณสุข แล้วเป็นรัฐมนตรีว่าการกระทรวงการคลัง หลังรัฐบาลที่มีพรรคแรงงานนำอายุสั้น เขากลับมาเป็นรัฐมนตรีว่าการกระทรวงสาธารณสุข ริเริ่มมาตรการปฏิรูปต่าง ๆ ตั้งแต่ปี 1924 ถึง 1929 เขาได้รับแต่งตั้งเป็นรัฐมนตรีว่าการกระทรวงการคลังในรัฐบาลแห่งชาติในปี 1921
เมื่อสแตนลีย์ บอล์ดวินเกษียณในเดือนพฤษภาคม 1937 เชมเบอร์ลินสืบตำแหน่งเขาเป็นนายกรัฐมนตรี ในตำแหน่งของเขาถูกครอบงำโดยปัญหานโยบายต่อประเทศเยอรมนีที่ก้าวร้าวเพิ่มขึ้น และการปฏิบัติของเขาที่มิวนิกเป็นที่นิยมอย่างกว้างขวางในหมู่ชาวอังกฤษในเวลานั้น เมื่อฮิตเลอร์ยังคงก้าวร้าวต่อ เชมเบอร์ลินปฏิญาณจะพิทักษ์เอกราชของโปแลนด์หากโปแลนด์ถูกโจมตี ซึ่งเป็นพันธมิตรที่นำบริเตนเข้าสู่สงครามเมื่อเยอรมนีโจมตีโปแลนด์ในปี 1939
เชมเบอร์ลินลาออกจากตำแหน่งนายกรัฐมนตรีเมื่อวันที่ 10 พฤษภาคม 1940 หลังฝ่ายสัมพันธมิตรถูกต้อนให้ถอยจากนอร์เวย์ เพราะเขาเชื่อว่ารัฐบาลที่ได้รับการสนับสนุนจากทุกพรรคการเมืองสำคัญ และพรรคแรงงานและอนุรักษนิยมจะไม่เข้าร่วมรัฐบาลที่เขาเป็นหัวหน้า วินสตัน เชอร์ชิลสืบตำแหน่งเขาแต่เขายังเป็นที่เคารพอยู่มากในรัฐสภาโดยเฉพาะในหมู่อนุรักษนิยม สุขภาพที่ทรุดโทรมจากโรคมะเร็งทำให้เขาต้องลาออกในเวลาต่อมา เชมเบอร์ลินเป็นสมาชิกสำคัญในคณะรัฐมนตรีฝ่ายสงครามของเชอร์ชิล โดยเป็นหัวหน้าเมื่อเชอร์ชิลไม่อยู่ เชมเบอร์ลินถึงแก่อสัญกรรมด้วยโรคมะเร็งลำไส้ใหญ่หกเดือนหลังลาออกจากตำแหน่งนายกรัฐมนตรี
เซปพาเรเตอร์

เซปพาเรเตอร์ (อังกฤษ : Separator (oil production)) เป็นท่อหรือถังที่บรรจุแรงดัน เพื่อใช้แยกของไหลที่ส่งมาจากหลุมผลิตปิโตรเลียม ทั้งน้ำมันและแก๊ส ซึ่งเซปพาเรเตอร์ในเชิงของการผลิตปิโตรเลียมนั้นหมายถึงท่อหรือถังที่มีขนาดใหญ่ออกแบบเพื่อแยกของไหลที่ผลิตได้ ส่วนใหญ่เซพาเรเตอร์จะตั้งอยู่ใกล้กับปากหลุม ชุมทางท่อ ซึ่งของไหลจะถูกแยกจากหลุมผลิตเหล่านี้เพื่อแยกเป็นน้ำมันและแก๊ส หรือของเหลวและแก๊ส ซึ่งสำหรับเซปพาเรเตอร์ของน้ำมันและแก๊สจะมีส่วนประกอบสำคัญคือ
1. ถังที่ประกอบด้วย (a) อุปกรณ์หรือชิ้นส่วนขั้นต้นของเซปพาเรเตอร์, (b) ชิ้นส่วน Gravity settling, (c) Mist extractor เพื่อแยกอนุภาคเล็กๆของของเหลวออกจากแก๊ส, (d) ทางออกของแก๊ส, (e) Liquid settling เพื่อแยกแก๊สและไอออกจากน้ำมัน (สำหรับในเซปพาเรเตอร์ที่ใช้แยก 3 สถานะ จะแยกน้ำออกจากน้ำมัน), (f) ทางออกของน้ำมัน, และ (g) ทางออกของน้ำ (ในเซปพาเรเตอร์ 3 สถานะ)
2. ปริมาตรที่เพียงพอสำหรับใส่ของเหลวที่มาจากหลุมหรือท่อ
3. ส่วนสูงและเส้นผ่านศูนย์กลางที่เพียงพอสำหรับแยกของเหลวออกจากแก๊สซึ่งทำให้ Mist extractor ไม่ท่วม
4. ส่วนควบคุมระดับน้ำมันในเซพาเรเตอร์ ซึ่งปกติประกอบด้วยตัวควบคุมระดับของของเหลวและวาล์วที่ทางออกของน้ำมัน
5. วาล์วกันการไหลกลับของความดันที่ทางออกของแก๊สเพื่อทำให้ความดันภายในถังคงที่
6. อุปกรณ์ปล่อยความดัน
เซปพาเรเตอร์ทำงานโดยหลักการที่ว่าส่วนประกอบทั้งสามในเซปพาเรเตอร์มีความหนาแน่นที่ต่างกัน ซึ่งจะทำให้พวกมันแบ่งเป็นชั้นๆเมื่อเคลื่อนที่อย่างช้าๆคือ แก๊สอยู่ด้านบน น้ำอยู่ด้านล่าง และน้ำมันอยู่ตรงกลาง ส่วนพวกของแข็ง เช่นอนุภาคของทรายจะตกอยู่ที่ด้านล่างของเซปพาเรเตอร์
เจมส์ สแตนนัป เอิร์ลสแตนนัปที่ 7

เจมส์ ริชาร์ด สแตนนัป, เอิร์ลที่ 13 แห่งเชสเตอร์ฟีลด์และเอิร์ลสแตนนัปที่ 7  เป็นนักการเมืองพรรคอนุรักษนิยมชาวอังกฤษ
เบื้องหลัง.
เจมส์ สแตนนัปเป็นบุตรคนแรกของอาร์เธอร์ สแตนนัป กับ อีฟลิน เพนน์ฟาเธอร์ บุตรสาวของริชาร์ด เพนน์ฟาเธอร์แห่งโนคีแวน กับ เอมิลี่ บัตเลอร์ ส่วนเอ็ดวาร์ด สแตนนัป และ ฟิลลิป สแตนนัป เป็นลุงของเขา
ครอบครัว.
ลอร์ดสแตนนัปแต่งงานกับเลดี้ ไอลีน บราวน์ บุตรสาวคนโตของจอร์จ บราวน์, มาร์เควสส์แห่งซลิโกและ อากาธา สจ๊วต ฮอดก์สัน หลานสาวของวิลเลียม ฟอร์ตซิท พวกเขาไม่มีบุตรด้วยกัน ไอลีน บราวน์เสียชีวิตในเดือนกันยายน พ.ศ. 2483 อายุ 51 ปี
ปีเตอร์ เบนเน็ต บารอนเบนเน็ตแห่งเอ็ดจ์บาสตันที่ 1

ปีเตอร์ เฟรเดอริก บลักเกอร์ เบนเน็ต บารอนเบนเน็ตแห่งเอ็ดจ์บาสตันที่ 1  (16 เมษายน พ.ศ. 2423 - 27 กันยายน พ.ศ. 2500) รู้จักกันในชื่อ เซอร์ปีเตอร์ เบนเน็ต ระหว่างปี พ.ศ. 2484-พ.ศ. 2496 เป็นนักธุรกิจชาวอังกฤษและเป็นนักการเมืองพรรคพรรคอนุรักษนิยม 
เบื้องหลังและการศึกษา.
ปีเตอร์ เบนเน็ต เป็นบุตรของเฟรเดอริก ซี. เบนเน็ต กับ แอนนี บลัคเกอร์ เบนเน็ต ได้ศึกษาที่โรงเรียนคิงเอดเวิดส์ และที่มหาวิทยาลัยเบอร์มิงแฮม
ชีวิตส่วนตัว.
ลอร์ดเบนเน็ตแห่งเอ็ดจ์บาสตันแต่งงานกับเอกเนส พัลเมอร์ ลูกสาวของโจเซฟ พัลเมอร์ ลอร์ดเบนเน็ตเสียชีวิตในปี พ.ศ. 2500 อายุได้ 77 ปี แอกเนส ภรรยาม่ายของเขา เสียชีวิตในปี พ.ศ. 2512 พวกเขาทั้งสองอาศัยอยู่ที่ อาร์เดนโคต, ลุตตเรลล์ โรด, โฟร์ โอ๊กส์, ซุตตัน โคลด์ฟิลด์, เบอร์มิงแฮม<ref name="thepeerage.com">
รายการอ้างอิง.
<templatestyles src="Reflist/styles.css" />
วิลเลียม คาเวนดีช มาร์ควิชแห่งฮาร์ธิงตัน

วิลเลียม จอห์น โรเบิร์ต "บิลลี" คาเวนดีช มาร์ควิชแห่งฮาร์ธิงตัน  (10 ธันวาคม พ.ศ. 2460 - 9 กันยายน พ.ศ. 2487) เป็นนักการเมืองชาวอังกฤษ เขาเป็นบุตรชายคนโตของเอ็ดวาร์ด วิลเลียม สเปนเซอร์ คาเวนดีช กับภรรยาของเขา แมรี อลิซ แกสคอยน์-เซซิล เขาเป็นสามีของแคทลีน แอกเนส "คิก" เคนเนดี น้องสาวของประธานาธิบดีในอนาคต จอห์น ฟิตซ์เจอรัลด์ "แจ็ก" เคนเนดี
หม่อมเจ้าสง่างาม สุประดิษฐ์

อำมาตย์โท หม่อมเจ้าสง่างาม (พ.ศ. 2400 – 23 เมษายน พ.ศ. 2460) เป็นพระโอรสในพระเจ้าบรมวงศ์เธอ กรมหมื่นวิษณุนาถนิภาธร ประสูติแต่หม่อมแช่ม สุประดิษฐ ณ อยุธยา และเป็นพระราชนัดดาในพระบาทสมเด็จพระจอมเกล้าเจ้าอยู่หัว
หม่อมเจ้าสง่างาม ประสูติเมื่อปี พ.ศ. 2400 เมื่อเจริญชันษาก็ได้เข้ารับราชการ ทรงสมัครเข้าเป็นนายเสือป่าตั้งแต่แรกตั้งกองเสือป่าในปี พ.ศ. 2454 และได้รับพระราชทานธงประจำตัวนายหมู่เสือป่าเป็นธงพื้นสีขาว (เพราะประสูติวันจันทร์) ลายกลางเป็นภาพพราหมณ์แต่งตัว ซึ่งตรงกับพระนามสง่างาม และได้รับตำแหน่งผู้ว่าราชการจังหวัดมีนบุรี โดยมีประกาศแต่งตั้งดังนี้
ประกาศกระทรวงนครบาล
ตั้งเมืองใหม่
"ด้วยทรงพระกรุณาโปรดเกล้าฯ พระราชทานพระบรมราชานุญาตให้รวมท้องแขวงอำเภอคลองสามวา, อำเภอแสนแสบ, อำเภอจีระดับ, แลอำเภอหนองจอก ทั้ง ๔ อำเภอในทุ่งแสนแสบนั้น ยกขึ้นเปนเมืองตั้งใหม่ ณ ตำบลสามแยกคลองสามวากับคลองแสนแสบ รวมอยู่ในมณฑลกรุงเทพฯ พระราชทานนามว่า "เมืองมีนบุรี" แลทรงพระกรุณาโปรดเกล้าฯ ให้หม่อมเจ้าสง่างามเปนข้าหลวงรักษาราชการเมืองตั้งแต่วันที่ ๑ กันยายน รัตนโกสินทร ศก ๑๒๑ เปนต้นไป"
ศาลาว่าการนครบาล
วันที่ ๒๖ สิงหาคม รัตนโกสินทร ศก ๑๒๑
(ลงพระนาม) นเรศวรฤทธิ์
เสนาบดีกระทรวงนครบาล
หม่อมเจ้าสง่างาม ทรงเป็นผู้ว่าราชการจังหวัดมีนบุรี องค์แรกและองค์เดียว ต่อมาในปี พ.ศ. 2474 จังหวัดมีนบุรีได้ถูกยุบรวมเข้ากับจังหวัดพระนคร เพื่อประหยัดงบประมาณราชการ เนื่องจากปัญหาเศรษฐกิจตกต่ำหลังสงครามโลกครั้งที่หนึ่ง
หม่อมเจ้าสง่างามเป็นข้าราชการส่วนกลางมาตลอด 25 ปี ไม่เคยต้องไปประทับแรมที่ใด ทรงปฏิบัติงานเรียบร้อยเป็นที่ไว้วางพระราชหฤทัยกระทั่งในปี พ.ศ. 2445 พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้ตั้งเมืองใหม่ขึ้น โดยให้รวมพื้นที่อำเภอคลองสามวา อำเภอแสนแสบ อำเภอเจียรดับ และอำเภอหนองจอก ขึ้นเป็นจังหวัดมีนบุรี แล้วแต่งตั้งหม่อมเจ้าสง่างาม ข้าราชการชั้นเอก ซึ่งทรงรู้จักท้องถิ่นชานเมืองเป็นอย่างดีให้มาปกครองท้องที่แถบตะวันออกของกรุงเทพมหานครแห่งนี้ ท่านจึงเป็นเจ้าเมืองมีนบุรีองค์แรกและองค์เดียว ก่อนที่เมืองนี้จะถูกยุบรวมกับจังหวัดพระนครในปี พ.ศ. 2474
หม่อมเจ้าสง่างามในวัยที่พ้นจากราชการแล้ว ได้ประทับที่วังข้างวัดตรีทศเทพวรวิหาร โดยมีหม่อมแช่ม หม่อมมี หม่อมละม้าย (น้องสาวของหม่อมมี) หม่อมเยื้อน หม่อมเขียน และหม่อมพลู สตรีชาวมีนบุรี ซึ่งเป็นหม่อมคนสุดท้าย อาศัยอยู่ในบริเวณพื้นที่เดียวกัน บั้นปลายได้ประชวรด้วยพระโรคภูมิแพ้และโรคบาดพิศม์ และสิ้นชีพตักษัยเมื่อ 23 เมษายน พ.ศ. 2460 สิริชันษา 60 ปี พระราชทานเพลิงพระศพ ณ วัดตรีทศเทพวรวิหาร เมื่อวันที่ 4 พฤษภาคม พ.ศ. 2462
โอรส-ธิดา.
หม่อมเจ้าสง่างาม มีหม่อม 6 คน มีโอรสธิดา 15 คน ดังนี้
พายุเทวดา

พายุเทวดา เป็นละครโทรทัศน์ไทย สร้างครั้งแรกปี พ.ศ. 2557 นำแสดงโดย ศิวัฒน์ โชติชัยชรินทร์,ฑิฆัมพร ฤทธิ์ธาอภินันท์ จากบทประพันธ์ของ ณพุทธ สุศรีฯ เขียนบทโทรทัศน์โดย วรินทร กำกับการแสดงโดย นิรัตติศัย กัลย์จาฤก ผลิตโดย บริษัท ป๊าสั่งย่าสอน จำกัด ออกอากาศทางสถานีโทรทัศน์สีกองทัพบกช่อง 7
พายุเทวดา จบลงในวันศุกร์ที่ 18 เมษายน พ.ศ. 2557 โดยเป็นการจบอย่างกระทันหัน หลังจากออกอากาศไปได้เพียง 14 ตอนเท่านั้น โดยตัดเอาฉากสำคัญ ๆ หรือฉากใหญ่หลายฉากออก ทำให้กลายเป็นดูไม่รู้เรื่อง ซึ่งก่อนหน้านั้นเหล่านักแสดงในเรื่องก็ได้แสดงความเห็นในเรื่องนี้ผ่านทางเครือข่ายสังคมออนไลน์ โดยมากเป็นการแสดงความไม่เห็นด้วยและเสียความรู้สึก ซึ่งก็ไม่มีคำชี้แจงใด ๆ ออกมาจากทางบริษัทผู้สร้างหรือทางสถานีออกอากาศแต่อย่างใด
ข้าวหมูสับ

ข้าวหมูสับ  เป็นอาหารซึ่งพบได้ทั่วไปในประเทศไต้หวันและตอนใต้ของมณฑลฝูเจี้ยน ประเทศจีน วิธีทำและส่วนผสมแตกต่างกันไปตามท้องที่ แต่รูปลักษณ์เหมือนกัน คือ เป็นข้าวสวยราดหมูสับเคี่ยวซีอิ๊ว
ศัพท์.
ภาษาจีนสำเนียงกลางเรียกข้าวหมูสับว่า "หลู่โร่วฟั่น" และเรียกน้ำราดว่า "โร่วเจ้า" 
หนังสือ "ศัพทานุกรม"  ซึ่งเป็นพจนานุกรมจีนสมัยราชวงศ์ฮั่น ระบุว่า คำว่า "หลู่"  แปลว่า เคี่ยว (cooking in thick broth or sauce) และ "หลู่โร่วฟั่น"  มีความหมายตรงตัวว่า ข้าวหน้าหมูเคี่ยว (rice with braised meat)
ชาวไต้หวันนิยมใช้อักษร "魯" แทน "滷" แม้อ่านออกเสียงเหมือนกันว่า "หลู่" และมีความหมายเหมือนกัน แต่อักษรแรกเป็นชื่อเก่าของมณฑลชันตง เป็นเหตุให้มีผู้เสนอว่า ข้าวหมูสับเป็นอาหารจีนแผ่นดินใหญ่ กำเนิดในมณฑลชันตง แต่มาโด่งดังที่ไต้หวัน อย่างไรก็ดี ชาวไต้หวันส่วนมากเชื่อว่า ข้าวหมูสับเป็นอาหารไต้หวันแท้ ๆ
การทำ.
โดยทั่วไป ข้าวหมูสับในไต้หวันทำโดยผัดหมูสับกับหอมซอย ระหว่างผัดจะปรุงรสตามชอบใจไปด้วยก็ได้ เช่น ใส่น้ำตาล พริกไทย หรือพริก ก่อนเคี่ยวกับซีอิ๊วและส่วนผสมอื่น ๆ เสร็จแล้ว ราดหมูกับน้ำลงบนข้าวสวย น้ำราดยังใช้รับประทานกับอาหารอื่นได้ด้วย เช่น บะหมี่ ก๋วยเตี๋ยว ผัก และอาหารไต้หวันอื่น ๆ ซึ่งทำได้ในครัวเรือน
ความแตกต่าง.
แม้ปัจจุบันข้าวหมูสับเป็นหนึ่งในอาหารประจำชาติและสัญลักษณ์ของไต้หวัน แต่วิธีทำและวัตถุดิบนั้นแตกต่างกันมากในท้องที่ต่าง ๆ เช่น ในภาคใต้มักใช้หมูมีมันน้อย ส่วนในภาคเหนือนิยมหมูติดมัน
นอกจากนี้ ในภาคใต้เรียกข้าวหมูสับว่า "โร่วเจ้าฟั่น"  แปลตรงตัวว่า ข้าวราดน้ำหมู แทนชื่อ "หลู่โร่วฟั่น" ที่ใช้กันทั่วไป และใช้ชื่อ "หลู่โร่วฟั่น" เรียกข้าวราดหมูสามชั้นเคี่ยวแทน ขณะที่ในภาคเหนือเรียกข้าวราดหมูสามชั้นเคี่ยวว่า "ฮงโร่วฟั่น" 
ในประเทศจีน ข้าวหมูสับก็พบเจอได้ แต่มักรับประทานกับพืชผักหลายชนิดที่ชาวไต้หวันไม่กินกัน เช่น ข้าวโพดอ่อน
เอ็ดเวิร์ด คาเว็นดิช ดยุกที่ 10 แห่งเดวอนเชอร์

เอ็ดเวิร์ด วิลเลียม สเปนเซอร์ คาเว็นดิช ดยุกที่ 10 แห่งเดวอนเชอร์  หรือรู้จักกันในบรรดาศักดิ์เดิม มาร์ควิสแห่งฮาร์ธิงตัน
ชีวิตในช่วงแรก.
เขาเกิดที่ St George in the East, สเตปนีย์, ลอนดอน เป็นบุตรของวิคเตอร์ คาเวนดีช, ดยุกแห่งเดวอนเชียร์ที่ 9 กับภรรยาของเขา อีฟลิน เพตตี-ฟิตซ์มอริซ
ครอบครัว.
น้องสาวของเขา เลดี้ โดโรธี ได้แต่งงานกับนายกรัฐมนตรีสหราชอาณาจักรฮาโรลด์ แมกมิลแลน
ในปี พ.ศ. 2460 เขาได้แต่งงานกับเลดี้ แมรี แกสคอยน์-เซซิล หลานสาวของนายกรัฐมนตรีสหราชอาณาจักรโรเบิร์ต แกสคอยน์-เซซิล มาร์ควิสแห่งซอลสบรีที่ 3 ทั้งคู่มีลูกด้วยกัน 5 คน ได้แก่
สกายร็อคเก็ต (หนังสือการ์ตูน)

สกายร็อคเก็ต  เป็นตัวละครในหนังสือการ์ตูนชุดของสำนักพิมพ์ดีซีคอมิกส์ เธอปรากฏตัวครั้งแรกในหนังสือการ์ตูนเรื่อง "JLA" ฉบับที่ 61<br> (กุมภาพันธ์ 2002) และสร้างสรรค์โดย Kurt Busiek และTom Grummett
เวอร์ชันอื่นๆ.
จอมวายร้ายใช้ชื่อ Skyrocket ปรากฏตัวในชุดตามหนังสือทีวีแอนิเมชั่นการ์ตูน "Super Friends" ฉบับที่ 4 Skyrocket ซึ่งถือกำเนิดรุ่นการ์ตูนกระแสหลักและไม่เพียงแต่ซุเปอร์ฮีโร่วายร้าย แต่เป็นชายชาวอเมริกัน-ยุโรป
พระวรวงศ์เธอ พระองค์เจ้าจิตราภรณ์

พระวรวงศ์เธอ พระองค์เจ้าจิตราภรณ์ (พ.ศ. 2382 – 2 พฤศจิกายน พ.ศ. 2403) เป็นพระโอรสในพระเจ้าบรมวงศ์เธอ กรมหมื่นมเหศวรศิววิลาส และเป็นพระราชนัดดาพระองค์แรกในพระบาทสมเด็จพระจอมเกล้าเจ้าอยู่หัว
พระประวัติ.
พระวรวงศ์เธอ พระองค์เจ้าจิตราภรณ์ เป็นพระโอรสพระองค์ใหญ่ในพระเจ้าบรมวงศ์เธอ กรมหมื่นมเหศวรศิววิลาส ประสูติเมื่อปี พ.ศ. 2382 เมื่อประสูติเป็น '“หม่อมราชวงศ์จิตราภรณ์ โอรสในหม่อมเจ้านพวงศ์”' ด้วยขณะนั้นพระบิดามีพระยศเป็น หม่อมเจ้านพวงศ์ พระโอรสในสมเด็จพระเจ้าน้องยาเธอ เจ้าฟ้ามกุฎสมมติวงศ์ พระวชิรญาณมหาเถร ต่อมาเมื่อพระบาทสมเด็จพระจอมเกล้าเจ้าอยู่หัวเสด็จขึ้นครองราชย์ หม่อมราชวงศ์จิตราภรณ์จึงมีพระยศเป็น “หม่อมเจ้าจิตราภรณ์ พระโอรสในพระเจ้าลูกยาเธอ พระองค์เจ้านพวงศ์ฯ” ต่อมาเมื่อวันที่ 27 พฤศจิกายน พ.ศ. 2396 ได้รับพระกรุณาโปรดเกล้าฯ ให้เฉลิมพระยศเป็น “พระวรวงศ์เธอ พระองค์เจ้าจิตราภรณ์” พระองค์สิ้นพระชนม์เมื่อวันที่ 2 พฤศจิกายน พ.ศ. 2403 สิริพระชันษา 21 ปี พระราชทานเพลิงพระศพ ณ วัดบวรนิเวศราชวรวิหาร เมื่อวันที่ 18 มกราคม พ.ศ. 2404
พระโอรส-ธิดา.
พระวรวงศ์เธอ พระองค์เจ้าจิตราภรณ์ เสกสมรสกับหม่อมนกแก้ว มีพระโอรส-ธิดาด้วยกัน 3 องค์ ตามราชประเพณีพระโอรส-ธิดาของพระองค์ต้องดำรงยศชั้นหม่อมราชวงศ์ แต่พระบาทสมเด็จพระจอมเกล้าเจ้าอยู่หัว ทรงพระกรุณาโปรดเกล้าฯ ให้ดำรงพระยศชั้นหม่อมเจ้าทั้งหมด ได้แก่
เอาเออร์แมน (ริค ไทเลอร์)

เฮาร์แมน (ริค ไทเลอร์)  เป็นตัวละครในหนังสือการ์ตูนชุดของสำนักพิมพ์ดีซีคอมิกส์ สร้างสรรค์โดย Roy Thomas ,Dann Thomas และTodd McFarlane ปรากฎตังครั้งแรกในหนังสือการ์ตูนเรื่อง Infinity Inc. ฉบับที่ 20 เป็นลูกชายของเฮาร์แมนดั้งเดิม
ซูเปอร์เกิร์ล (เชอร์ เอล)

ซูเปอร์เกิร์ล มีชื่อจริงว่า เชอร์ เอล  เป็นลูกสาวที่ถูกกล่าวหาของซูเปอร์แมน เธอปรากฏตัวครั้งแรกในหนังสือการืตูนเรื่อง "Superman the 10 Cent Adventure" ฉบับที่ 1 (ค.ศ. 2003) สร้างสรรค์โดย Steven Seagle และScott McDaniel
ซูเปอร์แมน (พิภพ-สอง)

ซูเปอร์แมนแห่งพิภพ-สอง  เป็นตัวละครในหนังสือการ์ตูนชุดของสำนักพิมพ์ดีซีคอมิกส์ ปรากฏตัวครั้งแรกในหนังสือการ์ตูนเรื่อง "Justice League" Vol 1. ฉบับที่ 73 (สิงหาคม 1969) เขาเป็นรุ่นของซูเปอร์ฮีโร่ชาวดาวคริปตัน ความเป็นจริงทางเลือกที่เรียกว่าพิภพสอง ซึ่งแตกต่างจากที่เป็นที่นิยมมากขึ้นในพิภพหนึ่ง
สมเด็จพระมหาวีรวงศ์

สมเด็จพระมหาวีรวงศ์ เป็นราชทินนามของสมเด็จพระราชาคณะรูปหนึ่งในฝ่ายธรรมยุติกนิกาย
ประวัติ.
ในรัชสมัยพระบาทสมเด็จพระมงกุฎเกล้าเจ้าอยู่หัว ได้ทรงถวายสมณุตมาภิเษกตั้งพระเจ้าบรมวงศ์เธอ กรมหลวงวชิรญาณวโรรส สมเด็จพระราชาคณะเจ้าคณะใหญ่คณะธรรมยุต ขึ้นเป็นสมเด็จพระเจ้าบรมวงศ์เธอ กรมพระยา ดำรงตำแหน่งสกลมหาสังฆปริณายกตั้งแต่ปี พ.ศ. 2453 นับแต่นั้นก็ยังไม่มีพระเถระรูปใดในฝ่ายธรรมยุติกนิกาย ได้ดำรงสมณศักดิ์ชั้นสมเด็จพระราชาคณะ เนื่องจากสมเด็จกรมพระยาวชิรญาณวโรรสยังดำรงตำแหน่งเจ้าคณะใหญ่คณะธรรมยุตอยู่ พระบาทสมเด็จพระมงกุฎเกล้าเจ้าอยู่หัวจึงทรงพระราชดำริจะตั้งพระพิมลธรรม (ยัง เขมาภิรโต) วัดโสมนัสวิหาร เป็นสมเด็จพระราชาคณะชั้นเจ้าคณะใหญ่ผู้ช่วยคณะธรรมยุติกนิกาย สมเด็จกรมพระยาวชิรญาณวโรรสได้ทรงนิพนธ์ราชทินนามถวายว่าสมเด็จพระธรรมวีรวงศ์ แต่พระพิมลธรรมกลับไม่ค่อยชอบ สมเด็จกรมพระยาวชิรญาณวโรรสจึงทรงแก้ไขใหม่เป็น สมเด็จพระมหาวีรวงศ์ และเป็นธรรมเนียมสืบมาให้ถวายเฉพาะแก่สมเด็จพระราชาคณะฝ่ายธรรมยุตที่ชำนาญด้านการเทศนา
ฐานานุกรม.
สมเด็จพระมหาวีรวงศ์ มีฐานานุศักดิ์ตั้งฐานานุกรมได้ 10 รูป ดังนี้
<templatestyles src="Col-begin/styles.css"/>
ผู้ได้รับสมณศักดิ์.
ปัจจุบันมีพระเถระได้รับสมณศักดิ์ที่สมเด็จพระมหาวีรวงศ์รวมทั้งสิ้น 8 รูป ดังนี้
เรดทอร์นาโด

เรดทอร์นาโด  เป็นตัวละครแอนดรอยด์ซูเปอร์ฮีโร่ในหนังสือคอมิกส์อเมริกันที่จัดพิมพ์โดยสำนักพิมพ์ดีซีคอมิกส์ สร้างสรรค์โดย การ์ดเนอร์ ฟ็อกซ์ (Gardner Fox) และ ดิ๊ก ดิลลิน (Dick Dillin) ปรากฏตัวครั้งแรกใน "Justice League of America" ฉบับที่ 64 (สิงหาคม 1968) 
โดยเขาเป็นตัวละครที่ใช้ชื่อเรดทอร์นาโดต่อจาก มา ฮังเกล ซึ่งเคยปรากฏตัวและใช้ชื่อนั้นมาก่อนในยุคโกลเด้นเอจ 
เรดทอร์นาโดเป็นหนึ่งในสมาชิกของจัสติซลีกที่เป็นที่รู้จักกันในวงกว้าง ตัวละครนี้ได้ถูกนำมาปรับใช้ในสื่อหลายรูปแบบ เช่น แอนิเมชั่นซีรีส์เรื่อง จัสติซลีก อันลิมิเตต (2004-2006), แอนิเมชั่นซีรีส์เรื่อง (2008-2011), ซีรีส์โทรทัศน์ฉบับคนแสดง เรื่อง ซูเปอร์เกิร์ล และเกม DC Universe Online (DCUO)
ประวัติการสร้างสรรค์.
ตัวละครเรดทอร์นาโดที่เป็นแอนดรอยด์นั้นสร้างสรรค์โดย การ์ดเนอร์ ฟ็อกซ์ และ ดิ๊ก ดิลลิน เขาปรากฏตัวครั้งแรกใน "Justice League of America" ฉบับที่ 64 (สิงหาคม 1968)
โดยตัวละครนี้ใช้ชื่อเรดทอร์นาโดต่อจาก มา ฮังเกล ตัวละครซูเปอร์ฮีโร่หญิงที่เคยปรากฏตัวมาก่อนใน "All-American Comics" ปี 1939 และเริ่มใช้ชื่อนั้นในปี 1940 
เรดทอร์นาโดในปี 1968 เป็นแอนดรอยด์ที่มีความรู้สึก สามารถสร้างลมพายุทอร์นาโดได้ โดยวายร้ายชื่อ ทู มอร์โรว์ 
ได้สร้างขึ้นเขาทดแทนเรดทอร์นาโดรุ่นดั้งเดิมที่เป็นสมาชิกของทีมจัสติซโซไซตี้ออฟอเมริกาในจักรวาล Earth-2
เพื่อให้แทรกซึมเข้าทำลายทีม แต่เนื่องจากเขามีความรู้สึกนึกคิดเป็นของตัวเองและมีจิตสำนึกใฝ่ดี เขาจึงเลือกที่จะร่วมมือช่วยเหลือทีมนั้นแทน ภายหลังเขาได้ข้ามมิติมายัง Earth-1
และเข้าเป็นสมาชิกของทีมจัสติซลีกออฟอเมริกา โดยเขามีร่างมนุษย์ที่ใช้ชื่อว่า จอห์น สมิท และเขายังใช้ชีวิตแบบมนุษย์อีกด้วย
ปี 1981 การ์ดเนอร์ ฟ็อกซ์ ได้เสริมประวัติให้เรดทอร์นาโดมีความเชื่อมโยงกับตัวละครที่ชื่อ อัลทูน ซึ่งเคยปรากฏตัวใน "Mystery in Space" ฉบับที่ 61 (สิงหาคม 1960)
โดยตัวละครนี้เป็นเอเลี่ยนพลังงานลมมีชีวิตจากดาวแรนน์ที่พยายามจะพิชิตโลก กระทั่งได้พบกับจัสติซลีกแล้วเปลี่ยนความคิดมาใช้พลังในทางที่ดี ซึ่งกระบวนการคิดนี้ทำให้เขาแยกร่างออกเป็น
ทอร์นาโดไทแรนต์ (ฝ่ายร้าย) และ ทอร์นาโดแชมป์เปี้ยน (ฝ่ายดี) หลังจากจัสติซลีกปราบทอร์นาโดไทแรนต์ได้แล้ว ทอร์นาโดแชมป์เปี้ยนก็ข้ามมิติไปที่ Earth-2 และถูกวายร้ายชื่อ ทู มอร์โรว์
จับตัวมาใส่ในซูเปอร์แอนดรอยด์ที่ชื่อว่า เรดทอร์นาโด โดยกระบวนการรวมร่างเข้ากับแอนดรอยด์ทำให้เขาสูญเสียความทรงจำก่อนเป็นเรดทอร์นาโดไป 
เรดทอร์นาโดมีบทบาทในจักรวาลดีซีคอมิกส์ตลอดมา ยกตัวอย่างเช่น ในช่วงเหตุการณ์ Crisis on Infinite Earths ร่างแอนดรอยด์ของเขาถูกทำลายและเขาได้กลายเป็น "จิตวิญญาณแห่งลม",
หลังจากเหตุการณ์ Crisis on Infinite Earths เขาก็ได้เข้าร่วมทีมเดอะเลย์เม็น (ไพรมอลฟอร์ซ), หลังจากยุติบทบาทในทีมเดอะเลย์เม็น เขาก็กลับมามีบทบาทอีกครั้งในฐานะพี่เลี้ยงของทีมยังจัสติซและผู้ประสานงานกับจัสติซลีก เป็นต้น
หลังจากการรีบูทจักรวาลใหม่เป็น New 52 ในปี 2011 ตัวละครเรดทอร์นาโดก็ถูกเปลี่ยนให้เป็นชื่อของแอนดรอยด์เพศหญิงที่มีบทบาทใน Earth 2 
ส่วนตัวละครเรดทอร์นาโดที่เป็นแอนดรอยด์เพศชายในจักรวาลหลักนั้นได้มีการกล่าวถึงใน "Justice League" ชุดที่ 2 ฉบับที่ 16 (มีนาคม 2013) , ปรากฏใน "Justice League" ชุดที่ 2 ฉบับที่ 26 (กุมภาพันธ์ 2014) ในสภาพที่ยังไม่สมบูรณ์ 
และปรากฏตัวอย่างเป็นทางการใน "Legends of Tomorrow" ฉบับที่ 2 (มิถุนายน 2016)
หม่อมเจ้าประสบศรีจิรประวัติ จิรประวัติ

พันตรี หม่อมเจ้าประสบศรีจิรประวัติ จิรประวัติ (17 พฤศจิกายน พ.ศ. 2444 - 19 พฤศจิกายน พ.ศ. 2483) เป็นพระโอรสในพระเจ้าบรมวงศ์เธอ กรมหลวงนครไชยศรีสุรเดช กับหม่อมเจ้าประวาศสวัสดี จิรประวัติ
พระประวัติ.
หม่อมเจ้าประสบศรีจิรประวัติ จิรประวัติ มีพระนามลำลองว่า ท่านชายใหญ่ ประสูติเมื่อวันที่ 17 พฤศจิกายน พ.ศ. 2444 เป็นพระโอรสในพระเจ้าบรมวงศ์เธอ กรมหลวงนครไชยศรีสุรเดช กับหม่อมเจ้าประวาศสวัสดี จิรประวัติ (ราชสกุลเดิม โสณกุล) มีโสทรภคินี 3 องค์ ได้แก่
และมีอนุชาต่างพระมารดาอีก 2 องค์ คือ
หม่อมเจ้าประสบศรีจิรประวัติ เป็นราชองครักษ์ประจำพระองค์ของพระบาทสมเด็จพระปกเกล้าเจ้าอยู่หัว และสมเด็จพระนางเจ้ารำไพพรรณี พระบรมราชินี มียศที่ "พันตรี" ทรงได้รับการไว้วางพระราชหฤทัยมาก แม้กระทั่งเมื่อพระบาทสมเด็จพระปกเกล้าเจ้าอยู่หัว และสมเด็จพระนางเจ้ารำไพพรรณี พระบรมราชินี เสด็จพระราชดำเนินประพาสทวีปยุโรปเป็นเวลาประมาณเจ็ดเดือนครึ่ง หม่อมเจ้าประสบศรีจิรประวัติก็ได้โดยเสด็จและคอยบันทึกเหตุการณ์ต่าง ๆ ไว้โดยตลอด
หม่อมเจ้าประสบศรีจิรประวัติได้ถวายการอารักขาพระบาทสมเด็จพระปกเกล้าเจ้าอยู่หัว และสมเด็จพระนางเจ้ารำไพพรรณี พระบรมราชินี อยู่ที่วังไกลกังวล เมื่อครั้งเกิดเหตุการณ์การปฏิวัติสยาม พ.ศ. 2475 ก่อนพระบาทสมเด็จพระปกเกล้าเจ้าอยู่หัว และสมเด็จพระนางเจ้ารำไพพรรณี พระบรมราชินีจะเสด็จแปรพระราชฐาน ประทับเรือศรวรุณไปจังหวัดสงขลา พร้อมด้วยสมเด็จพระเจ้าบรมวงศ์เธอ กรมพระสวัสดิวัดนวิศิษฎ์, พระเจ้าวรวงศ์เธอ พระองค์เจ้าอาภาพรรณี, พระวรวงศ์เธอ พระองค์เจ้าวรานนท์ธวัช, หม่อมเจ้ากมลีสาณ ชุมพล, หม่อมเจ้านนทิยาวัด สวัสดิวัตน์, หม่อมเจ้าครรชิตพล อาภากร, หม่อมเจ้าเสรฐพันธุ์ จักรพันธุ์ และหลวงศักดิ์นายเวร (มหาดเล็ก) โดยหม่อมเจ้าประสบศรีจิรประวัติได้ตามเสด็จถวายการอารักขาด้วย
หม่อมเจ้าประสบศรีจิรประวัติ จิรประวัติ สิ้นชีพตักษัยเมื่อวันที่ 19 พฤศจิกายน พ.ศ. 2483 สิริชันษา 39 ปี
พระเกียรติยศ.
พันตรี หม่อมเจ้าประสบศรีจิรประวัติ จิรประวัติ ได้รับพระราชทานเครื่องราชอิสริยาภรณ์ของประเทศไทยและเครื่องราชอิสริยาภรณ์ของต่างประเทศต่าง ๆ ดังนี้
มิสเตอร์แสบ ร้ายเกินพิกัด

มิสเตอร์แสบ ร้ายเกินพิกัด  เป็นภาพยนตร์ตลกแนวอเมริกัน สร้างโดยอิลลูมิเนชั่น เอ็นเตอร์เทนเมนต์ จัดจำหน่ายโดยยูนิเวอร์แซลสตูดิโอส์ ออกฉายในสหรัฐอเมริกาเมื่อวันที่ 9 กรกฎาคม ค.ศ. 2010 เป็นภาพยนตร์เรื่องแรกของอิลลูมิเนชั่น เอ็นเตอร์เทนเมนต์
ภาพยนตร์ทำรายได้ 543 ล้านดอลลาร์สหรัฐ ต่อรายได้ 69 ดอลลาร์สหรัฐ ภาพยนตร์ภาคต่อได้แก่ "มิสเตอร์แสบ ร้ายเกินพิกัด 2" (2013), "มินเนียน" (2015) และ "มิสเตอร์แสบ ร้ายเกินพิกัด 3" (2017)
ภาคต่อ.
ภาพยนตร์ภาคต่อ "มิสเตอร์แสบร้ายเกินพิกัด 2" ฉายที่อเมริกาในวันที่ 3 กรกฎาคม ค.ศ. 2013 โดยมีทีมงานเดียวกันกับภาคแรก ศัตรูตัวใหม่ได้แก่ เอดูอาร์โด เปเรซ/เอล มาโช
มินเนี่ยน

มินเนี่ยน  เป็นภาพยนตร์อนิเมชั่นอเมริกันแนวตลก ที่ออกฉายในปี ค.ศ. 2015 กำกับ โดยปิแอร์ คอฟฟินและไคล์ บัลดา เขียนบทโดย ไบรอัน ลินช์ และ อำนวยการสร้างโดย คริส เมเลแดนดรีและเจเน็ต เฮย์เล่ย์ นำพากย์โดย ซานดรา บุลล็อก ในบท สการ์เล็ต โอเวอร์คิลล์ และ จอน แฮมม์ ในบทสามีของสการ์เล็ต เฮิร์บ โอเวอร์คิลล์ สร้างและจัดจำหน่ายโดย อิลลูมิเนชั่น เอ็นเตอร์เทนเมนต์ และ ยูนิเวอร์แซลพิกเจอส์ โดยเป็นภาพยนตร์ปฐมบท/สปินออฟ ของภาพยนตร์เรื่อง "มิสเตอร์แสบ ร้ายเกินพิกัด" (2010) และ "มิสเตอร์แสบ ร้ายเกินพิกัด 2" (2013)
เรื่องย่อ.
มินเนี่ยน สิ่งมีชีวิตเซลล์เดียว น่ารัก ตัวสีเหลือง พวกเขาวิวัฒนาการขึ้นมาจากเซลล์เล็กๆ เพียงเซลล์เดียวตั้งแต่อดีตกาล พวกเขาทั้งเล็ก แถมมีนิสัย และรูปแบบการใช้ชีวิตที่แตกต่างกัน แต่สิ่งหนึ่งที่พวกเขามีเหมือนกัน คือพวกเขาต้องการรับใช้จอมวายร้ายสุดแสบทุกราย แต่ให้หลังจากการทำลายหัวหน้าของพวกเขาสารพัด ไม่ว่าจะเป็น ทีเร็กซ์ เจงกีส ข่าน นโปเลียน และแดรกคูลา พวกเขาตัดสินใจที่จะหลีกหนีความวุ่นวายและทำให้หายไปจากโลกนี้ด้วยการไปใช้ชีวิตตามลำพังที่แอนตาร์กติกา
แต่พวกเขากลับพบว่า เมื่อไปใช้ชีวิตแบบนั้นมันทำให้พวกเขาไม่มีความสุขในชีวิตเลย ในปี 1968 (42 ปี ก่อนพบเฟลูเนียส กรู) เควิน หนึ่งในมินเนี่ยนได้ตัดสินใจที่จะออกเดินทางค้นหาจอมวายร้ายเพื่อคืนความสุขให้กับพวกมินเนี่ยนอีกครั้ง เขาตัดสินใจรวมทีมกับ สตวร์ท มินเนี่ยนแรกหนุ่ม และ บ็อบ เด็กน้อยผู้น่ารัก เพื่อร่วมออกเดินทางในครั้งนี้ด้วย จนกระทั่งไปพบกับ สการ์เล็ต โอเวอร์คิลล์ (ซานดรา บุลล็อก) จอมวายร้ายหญิงยอดนิยมในยุคนั้นภายในงานชุมนุมจอมวายร้าย 1968 สการ์เล็ต ตัดสินใจจ้างทั้งสามคนเข้าทำงานในฐานะลูกสมุนใหม่ แต่ความปั่นป่วนของลูกสมุนชุดนี้ ทำให้สการ์เล็ตแอบวางแผนอะไรบางอย่างโดยที่พวกเขาไม่รู้ในระหว่างการเดินทางรอบโลกจนกระทั่งถึงที่หมายสุดท้ายคือ ลอนดอน ที่ๆ พวกเขาจะได้รับใช้สการ์เล็ตในครั้งสุดท้าย ก่อนจะถูกฆ่าล้างเผ่าพันธุ์จนสิ้นซาก
การตอบรับ.
บ็อกซ์ออฟฟิศ.
"มินเนี่ยน" ทำรายได้ไปแล้วกว่า 1,150 ล้านดอลลาร์สหรัฐ เป็นภาพยนตร์แอนิเมชันที่ทำรายได้สูงสุดประจำปี ค.ศ. 2015 และเป็นภาพยนตร์แอนิเมชันที่ไม่ได้สร้างโดยค่ายเดอะวอลต์ดิสนีย์ที่ทำรายได้สูงสุด ปัจจุบันอยู่ในอันดับที่ 3 ของภาพยนตร์แอนิเมชันที่ทำเงินสูงสุด และอันดับที่ 18 ของภาพยนตร์ที่ทำเงินสูงสุด
รางวัล.
"มินเนี่ยน" ได้รับรางวัลพีเพิลส์ชอยส์ (People's Choice Awards) ปี ค.ศ. 2016 สาขาภาพยนตร์ครอบครัวยอดเยี่ยม (Favorite Family Film)
ภาคต่อ.
ในเดือนมกราคม ค.ศ. 2017 มีการประกาศภาคต่อของ "มินเนี่ยน" โดยใช้ชื่อว่า "มินเนี่ยน 2" และมีกำหนดเข้าฉายวันที่ 3 กรกฎาคม ค.ศ. 2020